JW.ORG Pehtlaihnak Card kha Ṭha tein Na Hmang Maw?\nKhrihfa Nunning le Rianṭuannak—Tuahchunhnak Cauk | 2016 October\nREL KA DUH Abbey Abui Acholi Holh Africa Holh Albania Holh Alur Amharic Holh Arab Holh Armenia Holh Armenia Holh (Nitlaklei) Aukan Aymara Holh Azerbaijan Holh Azerbaijan Holh (Cyrillic Cafang Hmanmi) Bangladesh Holh Baoule Holh Basque Holh Bassa Holh (Cameroon) Batak (Karo) Batak (Simalungun) Batak (Toba) Bete Holh Biak Bicol Holh Bislama Holh Boulou Holh Brazil Kut Holh Bulgaria Holh Cambodia Holh Catalan Holh Cebuano Holh Chichewa Holh Chin (Hakha) Chinese Cantonese (Simplified) Chitonga (Zimbabwe) Chitonga Holh Chitumbuka Holh Chiyao Holh Chokwe Holh Chol Holh Cibemba Holh Cinyanja Holh Citonga Holh Croatia Holh Czech Holh Dangme Holh Dayak Ngaju Denmark Holh Dutch Holh Edo Holh Efik Holh Esan Estonia Holh Ewe Holh Faeroese Holh Fiji Holh Finland Holh Fon Holh France Holh Ga Holh Galician Garifuna Holh Georgia Holh Germany Holh Gokana Holh Greenland Holh Grik Holh Guarani Holh Guerze Gujarati Holh Gun Holh Haiti Creole Holh Hausa Holh Hebru Holh Herero Holh Hiligaynon Holh Hindi Holh Hmong Holh Hungary Holh Iban Holh Ibanag Ibinda Holh Iceland Holh Igbo Holh Iloko Holh Indonesia Holh Isoko Holh Italy Holh Japan Holh Javanese Jula Holh Kabiye Holh Kabuverdianu Kachin Holh Kannada Holh Kayin Holh (Sgaw) Kazakh Holh Kekchi Holh Khana Holh Kikamba Holh Kikaonde Holh Kikongo Holh Kikuyu Holh Kiluba Holh Kimbundu Holh Kinyarwanda Holh Kipende Holh Kirghiz Holh Kiribati Holh Kirundi Holh Kisi Holh Kisonge Holh Kongo Holh Korea Holh Kpelle Krio Kurdish Kurmanji (Caucasus) Kurdish Kurmanji Holh (Cyrillic Cafang Hmanmi) Kwangali Holh Kwanyama Holh Kyangonde Lamba Holh Laos Holh Latvia Holh Lenje Lhukonzo Holh Lifu Holh Lingala Holh Lithuania Holh Low German Holh Luganda Holh Lunda Holh Luo Holh Luvale Holh Macua Holh Madagascar Holh Maharashtra Holh Malayalam Holh Malaysia Holh Malta Holh Mam Holh Mambwe-Lungu Holh Mapudungun Holh Masidonia Holh Mauritius Creole Holh Maya Holh Mazatec Holh (Huautla) Mbunda Mende Mirang Holh Mixe Holh Mixtec Holh (Guerrero) Mizo Holh Mongolia Holh Moore Holh Myanmar Nahuatl Holh (Central) Nahuatl Holh (Chaklei Puebla) Nahuatl Holh (Guerrero) Nahuatl Holh (Huasteca) Navajo Holh Ndau Holh Ndebele Holh Ndebele Holh (Zimbabwe) Ndonga Holh Nepal Holh Ngabere Holh Ngangela Nias Holh Nigerian Pidgin Norway Holh Nsenga (Zambia) Nyungwe Nzema Holh Okpe Oromo Holh Otetela Holh Otomi Holh Pangasinan Holh Papiamento Holh (Curaçao) Persia Holh Pidgin (Cameroon) Poland Holh Portugal Holh Portugal Holh (Portugal) Punjabi Holh Quechua Holh (Ancash) Quechua Holh (Ayacucho) Quechua Holh (Bolivia) Quechua Holh (Cuzco) Quiche Holh Quichua (Chimborazo) Quichua (Imbabura) Rarotongan Holh Roma Holh (Masidonia) Romania Holh Romany (Macedonia) Cyrillic Romany (Southern Greece) Rotuman Holh Runyankore Holh Russia Holh Rutoro Holh Samoa Holh Sangir Sango Holh Saramaccan Holh Sena Holh Sepedi Holh Serbia Holh Serbia Holh (Roman Cafang Hmanmi) Sesotho (Lesotho) Seychelles Creole Holh Shona Holh Sidama Holh Silozi Holh Sinhala Holh Slovakia Holh Slovenia Holh Soli Solomon Islands Pidgin Holh Spain Holh Sranantongo Holh Sunda Swahili Holh Swahili Holh (Congo) Swati Holh Sweden Holh Tagalog Holh Tahiti Holh Tajiki Holh Tamil Holh Tandroy Tarascan Holh Telugu Holh Tetun Dili Thai Holh Tigrinya Holh Tiv Holh Tlapanec Holh Tojolabal Holh Tok Pisin Holh Tonga Holh Totonac Holh Tshiluba Holh Tshwa Holh Tsonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Turkey Holh Turkmen Holh Tuvalu Holh Twi Holh Tzeltal Holh Tzotzil Holh Uigur Holh (Cyrillic Cafang Hmanmi) Ukraine Holh Umbundu Holh Urdu Holh Urhobo Holh Uruund Holh Uzbek Holh Valencian Venda Holh Vezo Holh Vietnam Holh Wales Holh Wallisian Holh Waray-Waray Holh Wayuunaiki Holh Wolaita Holh Xhosa Holh Yacouba Yoruba Holh Zande Holh Zapotec Holh (Isthmus) Zapotec Holh (Lachiguiri) Zulu Holh\nHarnak nganpi cu a naih chin caah phungchim rianṭuannak kha biapi deuh in kan ṭuan awk a si. (Ptb 24:11, 12, 20) Mi nih Baibal le bupi website kha lungthin an pek khawh nakhnga pehtlaihnak card kha hmangin kan bawmh khawh hna. Mah card ah Zeicah Baibal Kan Cawn? timi video a langhtermi code pakhat le man loin Baibal cawn asiloah Biabal kong tamdeuh in hngalh na duh maw? timi sawmnak aa tel. Mi cheukhat nih kan cauk pawl cu an duh lo nain kan website tu cu luh an duh. Cucaah pehtlaihnak card kha pek hna awkah i cungcang hlah. Asinain hngalhduhnak a ngei lomi kha pehtlaihnak card pe hna hlah.\nNa rianṭuannak ah hngalhduhnak a ngeimi he nan i ton ahcun hitin na ti khawh: “Pek kaan duhmi pakhat te a um. Mah card nih a kong a phunphun a langhtermi video le thawngpang hna kha man loin zoh khawhnak website pakhat aan chimh lai.” (Johan 4:7) Pehtlaihnak card kha caanṭha na hmuh fatinte midang pek khawh awkah tlawm tein naa ken khawh.\nPEHTLAIHNAK CARD PEKṬHENH NING . . .\ntonsaphak phungchimnak ah\nchawhlehnak hmun i phungchimnak ah\nthawngṭha ngaih a duh ko nain kan cauk pawl cohlan a duh lomi hna he i ton tikah\nmwb16 October ca. 8\nBAIBAL AH THUHMI RO HNA “Jehovah Kha Na Lungthin Dihlak In I Bochan”\nBAIBAL AH THUHMI RO HNA ‘Na Lungthin Kha Merter Hlah’\nBAIBAL AH THUHMI RO HNA Fimnak cu Sui Nakin A Ṭha Deuh\nKHRIHFA NUNNING IN NUNNAK Ṭha tein A Phi Pek Khawhning\nBAIBAL AH THUHMI RO HNA Midang He I Rem Awkah I Zuam\nBAIBAL AH THUHMI RO HNA “A Zulh Awk a Simi Lam kha Ngakchia cu Cawnpiak”\nKHRIHFA NUNNING IN NUNNAK JW.ORG Pehtlaihnak Card kha Ṭha tein Na Hmang Maw?\nText Digital cauk download option KHRIHFA NUNNING LE RIANṬUANNAK—TUAHCHUNHNAK CAUK 2016 October\nKHRIHFA NUNNING LE RIANṬUANNAK—TUAHCHUNHNAK CAUK 2016 October


Za Sang Cinzah:US election cu ka zumhning tein Bidden nih tei dawh in a um. – Lai Lungrawn Post\nZa Sang Cinzah:US election cu ka zumhning tein Bidden nih tei dawh in a um.\nNovember 4, 2020 November 4, 2020 admin World News\nDEMOCRATIC lei nih an ttih ngai bantuk in Trump nih tuzing ah “ka tei cang” a von ti tikah Trump nih Trump nih white a chuah tak a duh lai lo i, US pi a buai kho tiah an timi zong hi khat lei in thinphang ngai a si ve.\nBidden a tling ahcun Malaysia le India ah Ralzaam caah good news a si lai i, Kawlram ca zong ah good news a si kho. Amah belte US Ram chung ah a ummi ca tu ahcun aa dang theng lai lo.\nKan umnak Canada 🇨🇦 caahhin Trump nakin Bidden a ttha deuh lai an ti cio ve i, Eu le US Hawikom Ram tampi nih Bidden an duh deuh ve. Asinain Israel 🇮🇱 caahcun Trump sungh ah Israel 🇮🇱 sungh bantuk in an ruat ve lai.\nMah thawngpang le cahi Za Sang Cinzah nih a facebook timeline ah a tial mi ka lak ih a biapi mi asi ko caah tiah mipi sin ah ka van thlah than hi asi a tu tiang an diar hmun cu Biden nih Trump cu tei daw dang siko hi a langh nang hodah na tanh ve comment ah rak chim cio khawh asi nan tanh mi cio.\nBia lo sicang:Trump cu zaangfak taktak asi cang ko hi’A dong nak an phan ko hi.\nPresident Trump:Cu a si kho deuh lo hi President ding ah cun.


Aung San Su Kyi amah baknih apekmi hna laksawng arak phanh ruangah alawmhnak in a khatmi Naingda Hlaing tu nuva - Khuaruah Har News\nNaing Dar Hlaing nihcun tukum 2020 kumthar chungah cun khuaruah har thil lawngte hna nih an rak dawn hi asi. zeiruangah tiah cun tukum ah hin Naing Dar Hlaing nihcun Thiri Thudama Thinki buaih arak lak pinah tu zongah Daw Aung San Su Kyi sinin ruahlopi in laksawng phunkhat cu kumthar laksawngah tiin arak co tiah theih asi.\nMah bantukin kumthar laksawng sunglawi arak cotu Naing Dar Hlaing te nuva hna zong an rak inuam ngai ve tiah theih asi. Daw Aung San Su Kyi minthut cuannak kumthar Greeting card telnak cake cu awtaw bantuk in asi tiah theih asi. Naing Dar Hlaing nihcun mah laksawng cu a vapa minin arak phanmi asi tiah achim.\nKawlram lemcawn nak leiah hmunhma kaupi rak ngeitu le mitampi thapek arak tongtu Naing Dar Hlaing cu a vapa Zay Thiha he an rak i umh hnuah cun zukcawl ithlak leiah cun kaltilo in chawlehthal nak leitu ah an nuva in an tuanti.\nFanu pathum hna nu asicang mi Naing Dar Hlaing nihcun durian le serpi dum company, khualtlung in company, Missha tamh hmoih lei company le adang chungkhar chawlehthalnak hna atuantu asi tiah theih asi.\nNaing Dar Hlaing cu tuni tiangah thapetu tamlak tenih lemcawn vawlei cungah kirthan dingin an duh konain arian atamtuk ruangah kirthan thiam asi rih lo. Kumthar laksawng ah cake an comi cu zei lungput indah Daw Aung San Su Kyi nih arak pek hna timi belte langhter asilo. Naing Dar Hlaing nihcun mah laksawng cu a vapa minin arak phanmi asi tiah achim.\nNgaman(shark) Fano Hrinkatete Hna Cu Ahlawm Hlawmin Lutan Buin Rilikap Ah Hmuh An Si\nPhone Tawngh Ngol Nghal Lo Mi a Fate Cung I Hringtu Nu Thil Tuahmi Cu Online Cung Ah A Hung Lar Tak Tak\nAdawtu Apa Nih Athih Tak Hna Hnuah Anu Vadang Angeihmi Ruangah Harnak Khurthukpi Tiang Aluhtermi Nute


Sai Sai Maw Cu Tlawmpal A Ngandam Hnu Ah Rithaisii Nih A Lem Than Lung Molmok In A Vak - Mizo Journal\nSai Sai Maw Cu Tlawmpal A Ngandam Hnu Ah Rithaisii Nih A Lem Than Lung Molmok In A Vak\nSai Sai Maw cu hmat-pong-tin, a dang cahnah le phaisa pawl cu plastic chungah a rawn hna i a hngawng ah a awih hnu ah a mah lawng a vak.\nSia Sai Maw i a nupi Khay Lar Moe nih Sai Sai Maw rithaisii a pe tu pohpoh chungkhat an si zong ah a hohmanh hual loin taza ka cuai dih hna lai tiah a ti.\nKhay Lay Moe nih a chimnak ahcun zahan zan suimilam 11 hrawngah hmat-pone-tin le phaisa pawl cu plastic in aa rawn i a hngawh ah a awih i lam cungah a vak. Hlemh zong ah a duh lo. Tlerh zongah a ngai lo. Zankhua dai ih kho loin a kan tuah.\nMah tluk zawtnak tihnung lah ah Insein lam lei ah a mah lawng a vak thlauhmah. Zaan ah ih loin kan hngah mi cu chikhat te kan mit kan i chih kar ah inntawh vialte a kan hrenh khanh dih i a kan vah tak.\nKa nu nih thangpang a theih i a kan hloh tikahcun inn thawh vialte a leng lei in a kan hrenh khan dih. Dum innka tlang in ka kai i ka val kawl. Lam cungah a hohmanh ka hmu hna lo i ka tih pah caah ka rak kir tthan. Ka nu ka auh i ka nu he kan va kawl than.\nMin-gyi lam lei ah kan va hmuh. A ken mi hmat-pong-tin le phaisa cu kan lak piak. Inn tin pi ding in kan lem zong ah a duh lo. Inn ah kan fapa te lawng a um ti zongah ka thlah ko uh, ka kal tak ko uh a kan ti. Nan ka thlah lo ahcun ka au lai tiah a ti. A chim tamtuk cang hi a hmat-pong-tin le phaisa cu kan pek tthan.\nSai Sai Maw hi ka keng fak dih lak in ka puak caan hi a tlawm ti lo. A ek ka fim piak mi zong hi a tlawm ti lo. A sinah zeihmanh ruahchan mi ka ngei lo. Rithaisii sal chung in ka rak khamh mi a voi tam tuk cang. Nai tan siizung a um lio ah na nupi dang pawl le na fale dang pawl ahosin poh, na duh biknak ah na kal kho tiah ka rak ti.\nNang mah sinah um ka duh ko tiah tah buin a ra ka nawl. Hi ruangah ka rak umter mi asi. Sai Sai Maw hi a chuap zong a tha lo, a kal zong a tha lomi asi. A tu lio tihnung zawtnak lak ah a mah lawng in pakhat khat rak cang sehlaw keimah lung cung ah a si hoi lai” tiin Saw Sai Maw a nupi Khay Lar Moe nih a rak langhter. Khay Lar Moe, MICT\nBe the first to comment on "Sai Sai Maw Cu Tlawmpal A Ngandam Hnu Ah Rithaisii Nih A Lem Than Lung Molmok In A Vak"


Kan Lai Ringawn Luang Chinchin Seh! – THE CHINLAND POST\nKan Lai Ringawn Luang Chinchin Seh!\nBy Dio|2020 January| Kan Lai ringawn hi chan tiluan a kal bantuk tein ruahning leng pi in a tthangcho tiah ka hmuh. Hlan ahcun kan music le kan hla hi anmah le an chan cio i miphun dang hla pawl he ngaih chun tikah a rak i dang tuk. Atu ahcun a lam kip in kan tthancho ning hi a khawh bak in aa khawt ko cang. Mirang hla he thleidan awk ttha bak loin quality a tthami Lai hla hna tthangthar mino kan naule nih an chuahpi hluahmah ve cang.\nLaimi hi mi duhce bak kan si. Zei kan tuah poh ah a ttha lomi kan duh lo. Kan pu kan pa, kan nu kan pa, kan u le chan in inn le lo an sak zongah an neih namiang le an thazaang umek in a tthat khawh chung in an tuah. Zeitluk ttha in dah an tuah ti cu an sining nih a rak phak le phak lo cung tu ahkhin a rak i hngat ko.\nPathian nih kan phu kan tawk lo piin a kan cawisan i nihin ahcun miphun dang hna he zawi khat ah a kan chiah ve cang. Hawi ngeih kan ngei kho i hawi tuah kan tuah kho ve cang. Vawleipi a tthanchoning nakin Laimi tthanchoning cu a let in a khulrang ko cang.\nCu chantiluan nih cun kan Lai ringawn zong a vun cawisan tikah kan chunmang hmanh ah kan rak suaisam khawh lomi Lai ringawn tthattha nifatin ti nawn in a hung chuak. Quantity zongin kan tthang hi Quality zongin kan tthangcho. A zei ti lei tthancho poh hi a ttha dih tiin ka ruah ko. Quantity le Quality lei in kan tlinh rih lomi hla phundang tampi a um rih nain Q2 in kan luang hluahmah ko ti hi kei ka hmuhning a si.\nAtu lioah Lai ringawn tthanchonak ding caah a herhmi tampi lakah kan herh bik tiah ka ruahmi pahnih cu a tthawngmi Lebel System phun ngeih le Music Instrument tum thiami tam deuh ngeih ding hi pahnih hi an si. Mah kong hi topic dang in tam tampi ceih haumi an si. MMID ka zoh peng ve Winner kong nakin Kawl miphun zeitluk in dah muisic ah an rak pil cang i an kan lonh timi le Tangka thazaang hna zeitluk tiangin dah music caah an phum ngam cang timi mit khin ka zoh deuh. Kan tthanchoning aa khawt kan ti ko buah a kan lonhning a rak i khawt deuh maw ti hna khi ka ruat i hmailei ahcun Lai hla hi Kawl hla le Mirang hla nih an kan chilh dih te sual lai maw ti hna khi ka phang chinchin.\nKan Lai ringawn tthanchonak dingah le lam ding lam hman ah a luan khawhnak dingah ringawn vulei ah a tlonglengmi kan dihlak in ttuanvo kan ngei. Miphun ngan pipi nih cun khat le khat i zuamcawhnak a um tikah tthanchonak a um an ti. Nain, miphun hmete le mi tlawmte lawng nih hmanmi caholh a hmangmi kan si caah, khat le khat i zuamcawhnak si loin lungrualnak tuin kal hi kannih Laimi caah cun hlawknak a um deuh lai dah.\nHla fungkhat a chuah khawhnak dingah Hlaphan, Tumtu, Hlasa, Mixing mah le ttuanco cio kan ngei. Mah le ttuanvo cio kan tlamtlinh ko buah Team Work a um lo ahcun Q2 in caan saupi kal ding hi a fawi lai lo. Hihi a biapit ning hi midang nih an theihthiam lo zongah ringawn chung i a tlongleng mi nih cun kan ruah dih ciomi a si ko lai.\nTeam Work cu zeitindah kan kalpi kun lai timi hi leh awk a har taktakmi cu si. Hi kong hi kan U Herh Lian nih hlanpi in khua a rak ruah cang i zeimawzat cu timhtuahnak zong a ngeihmi cungah a tak in a tlamtlin khawhnak ding hi ringawn chung i a tlonglengmi kan dihlak le ringawn a ttanh i a dirkamhmi hawikawm nih tha nan pek kan pek i kan i teltum cio hrimhrim a hau telai.\nCu bantuk i funtomnak kan ngeih khawh ahcun a miak kan hmuh dingmi a tam tuk hringhran. Keimah nih ka hei ruah banh khawh tawk hmanh ah khin chim ding a tam bak.\nLai hla in pawcawm khawhnak tiang hmanh khi tampi a tthanchoter pinah, lamding lam hmanah a kan luanpi lai, pumpak in kan tuah khawh lomi thil tampi a bu in kan tuah kho lai, kan hla, kan caholh, le kan nunphung tampi a kilven a cawisan lai i kanmah lila lawng hmanh si loin miphundang tiang nih kan holh le kan hla an upat lai. Tthangthar kan mino hna miphun dang music lawngah an tui sual ahcun ka ni thlahpoih ko lai caah hmailei kong ruat buin kan cawl tti hna lai.\nRingawn kan tuah hi kan huam phun a si ca lawng siloin miphun rian kan ttuan zong a si chih. Ringawn thawngin kan nu kan pa, kan u le nih cauk ngeihchiah chawva, fimnak, thazaang tampi dih in cauk chungah an kan khumhpiak ciami kha a tak in kan vun hman i kan nunter fawn. Kan biaknak le kan zatlang nun i cawnpiaknak le kan nundan (Lifestyle) tiangin hmual a ngei. Cucaah ringawn hi sawhsawh a rak si ve lo bantukin, ringawn chungah a tthudirmi kan ttuanvo a ngan zia zong hi philh a fawite. Hla fungkhat ruangah mitampi rawhnak a phan kho i mitampi caah nunnak a si kho ve. Kap 2 har vainam phun khat a si ve.\nRingawn hi a tuah lawngin a rak za lo. Zeipoh hi tuah hlanah ruah hmasa a si. Kan chim kan relmi hi kan ruah caah kan chimmi a si caah a chim tam tiin mi cheu nih an ruah ko lai nain kanmah kan bia le kan hla kong kanmah nih kan chim ve lo ahcun midang nih cun khurkhua ruat cun an kan ruahpi bal lai lo caah chim lengmang ve cu a hau ko.\nA caan ah mah pumpak dirhmun in kan chim caan um lai a caan ah zapi hrawm dingin kan chim caan um lai a tthami tu i lakpiak in a ttha lomi tu i hlonh piak si ko seh.\nNote: Catialtu ruahnak a si..\nPrevious Kawlram US Embassy, Chin Cozah le Chin Media\nNext Atulio Kan Zawh Cuahmahmi Kawlram Pumpi Remdaihnak Lamtluan Kong


Republican Party Pawl Thiltinhmi Cu A Ropui Tuk, Nain Buainak Fak Tuk Hna A Chuak Sual Hnga Maw? – Chin 11 News\nRepublican Party Pawl Thiltinhmi Cu A Ropui Tuk, Nain Buainak Fak Tuk Hna A Chuak Sual Hnga Maw?\nTuzing Thawngpang. Trump Nih A vel hna. Trump dirkamhntu minung cu an tam taktak. A pakhatnakah USA ram hla an sa, a phihnakah Pathian sin thla an cam. Apathumnakah khrihfa hlabu an sa Lawm u lawm u haleiluiah kan pathian a ra lio an ti.\nAn chimmi lakah ka lung a kasukmi pawl cu, Jeriko muko an tum i, USA lih vialte cimdih cangseh an ti. Pathian nih ceunak in muilak a vakmi thurhnawm vialte langter dihdeh an ti. Democratic ruahnak cu khuachia lungput le midang hrawh duhnak lungput a ngeimi an si an ti. Pastor tampi ni Pathian bia in thazang an pek hna. Sehtan pennak kan hrawh lai, Pathian ram kan kauter lai an ti.\nTrump dirkamhnak cu kan hramthawkka long a si rih kan dai naisai lailo i, an tang kan kun bal lailo i, President an tuan bal lai lo an ti. Zeiruangah thildik an duh lo, an fiar caah a si, an hrawkhrawl caah a si. Zeiruangah Trump nih minthut zoh u a timi an zoh duh lo, an lih kha a langlai an tih.\nZeiruangah an tih antuahmi llih an hmuhthan lai an tih. A hnu thil ai thupmi tampi a um cu zapi hmuh in kan phozar dih lai an ti. Fcebook ngeitu, Google ngeitu le Twitter ngeitu zong mi sual, an si an ti. Bill gates zong shtan asi an ti. Phaisa tampi an bawmh hna i, sual lih an tanpi an ti.\nGenesis 12.3 thluachuah an petu kha thluachuah ka pek ve hna lai ichiat an serhtu kha chiat ka serh ve hna lai. Vawlei cung miphun vialte nih hin, Nangmah thluachuah kan pek bantuk hin thluachuah kan pe ve, tiah an ka hal lai,” a ti.\nTuanbia lakah a chiabik le USA a buaiter bik party hi Democratic an si. An thiltuah zoh tikah ilakawk pakhat hmanh an um lo an ti. Pathian nih a kan zohsawh lailo, tutan kan buaipimi hi Trump le Joe Biden an si lo. Pathian nih thilthalo lanhter a duh. Hnulei an tuahmi pawl sualnak lanhter a duh.\nPathian nih America mipi a kan auhnak aw a si. Thihnak le Rainih a kan auh hmasa atu buainainak ah kan um, a ra laimi zei kan tawn lai kan hngal kholo. Pathian longlong kan I bochan an ti. Democratic party nih mip zalawnnak an kan fiarpiak. Kan dihlak thaizing 11: 00 am.ah kan ni thawngthan dih hna lai tiah an ti. Catialtu: Pu Joeph Thawng Z Ting


A Poi Taktak Nilen Parmawi Ruahlo Tuk In Aa Khawngdeng Sual , A Mit A Rawk Thai Sual Lo Nak Hnga Lo Thlacam Bawm Cio U Sih – Onlinenungak\nA Poi Taktak Nilen Parmawi Ruahlo Tuk In Aa Khawngdeng Sual , A Mit A Rawk Thai Sual Lo Nak Hnga Lo Thlacam Bawm Cio U Sih\nMyanmar Idol season 3 zuamnak ah Top 6 tiang a phan khomi hlasakthiam Nilen Parmawi cu aihmul aa celhnak ah aa khong sual i a mit surgery tuah hau dirhmun ah a dir.\nArhmul hi aa celh bal lomi a si i a voikhat nak aa celh nak ah tu bantuk in aa khawnden sual hi a si i a kut zong aa khawn nain a mit hi biapi deuh in a khawnden mi cu a si .Nilen nih cun “Tuni ah voikhat hmanh kaa celh bal lomi arhmul kaa celh ve i ka mit kaa khawn sual ruang ah Live sale dingmi program vialte cu thawn dih a hau cang .\nZarhpini ah ka mit cu surgery tuah ding a si i ka rian vialte dinhchung ka hauh caah upat nak te he kan chimh hna nan ka theihthiam nak lai zong kan nawl fawn hna “tiah a chim .Nilen nih cun a hnu ah “Ka mitku tuantu vun tthih hram hlah seh tiah thla ka cam peng ko ee ” tiah mipi theihter nak a tuah than.\nMinung kan pum chung ah kan mit cu a biapi tukmi a si caah a mit surgery tuahdig mi cu a thinlung a nuam lo ngai ngai ko lai.Tluang tein a mit ai tuah khawh nak hnga le a mit zong a hlan bantuk tein a that than khawh nak hnga thlacam nak in bawm ve cio u sih .Credit : Nilen parmawi


Dr. Sui Hingz: “Kawl Hi An Rak Zer Ngai, Kawl Zer Le Zawng Zer” Ti Bang, Mitlet Thiam Mi An Lo – Lai Lungrawn Post\nAugust 7, 2020 admin Theihtlei\nDr. Sui Hingz: “Kawl Hi An Rak Zer Ngai. Kawl Zer Le Zawng Zer” Ti Bang. Mitlet Thiam Mi An Lo\nKawl hi an rak zer ngai. “Kawl zer le zawng zer“ ti bang. Mitlet thiam mi an lo. Myanmar Investment Law (MIL) a rak ser lio ah State cozah pawl Nawlngeihnak covo kan pek hna a ti nain zei tin dah a mer dih than ti ahcun i Chapter VI, section 24 (h) ah State and Region pawl kha 5 million tiang ramleng investment permit peknak nawl le covo -Nawl ngeihnak thencheuhnak (Kawl in cun လုပ်ပိုင်ခွင့်- Mirang in cun a fawinak in allocate power) an pek ti in upadi an ser. Asinain zeitin dah an mer than dih ti ahcun investment luhter tik ah investment permit le endorsement ti in phun hnih in a then i permit timi cu investment a duhmi paoh kha MIL upadi ning in Myanmar Investment Commission (MIC) nih maw State le Region Investment Commission, tcn, ah Chin State Investment Commission (CSIC) tbt, Yangon Region Investment Commission (YRIC) tbt nih pek a si. Endorsement tu hi cu MIC (main) lawng nih peknak nawl a ngei.\nEndorsement cu MIL i Chapter XII le Chapter XVII chung i Section 75, 77 and 78 of the ngunkhuai pawl -income tax, commercial tax le Customs Duty tbt pawl luat a duh paoh nih cun MIC ah sawk siseh an ti tik ah ramchung ramleng investment a bik in foreign direct investment paohpaoh nih cun endorsement in tax le duty luat cu an duh dih tik ah MIC lawng ah an sawk. Cozah vawlei hman an duh zong ah cozah factory le enterprise pawl hlan le cawk an duh zong ah MIC ah sawk a hau. USD 5 million tiang investment a si zong ah State ah sawk ti lo in MIC lawng ah ngunkhuai luat duh ah sawk a si i State pawl i Investment Commission cu an active lo ngai. An cawlcaang bel lo i hodah member a si hmanh an i thei lo.\nChief Minister pawl hi mah le State le Region i Investment Commission hotu an si. Investment le trade policy te hna upadi te hna theih setsai lo in expert zong chiah lo in an form i ramchung ramleng investment pawl zong an lem thiam hna lo.\nA taktak ahcun Zone 1, 2, 3 ti in then a si i zone 1 kan si i kum 7 chung (incentives phun khat a si mi) ngunkhuai na luat lai ti lawng chim an thiam. Kum 7 cu chim lo kum 15, 20 a pek hna hmanh ah an ra lai lo. Ti, mei, lam tbt a thangcho lo. Cu nak cun vawlei ciinthlaknak le satil zuatkhalnak ah vawlei free in kum zeizat kan in pek/hlanh hna lai ti bantuk pawl le Regulatory framework tha te in kan i ser piak hna lai tbt in lem deuh hna seh law a va tha deuh tuk hnga. Cozah a zernak cu Decentralize ka tuah ti phun i State le region pawl Nawlngeihnak kan cheuh hna ti phun i upadi cu aa i tuahter nain Endorsement nan duh ahcun ka sin ah central ah ra uh a ti than i State le Region pawl cu kan thluak a kan merh dih. Endorsement hoi hna hi sullam a um lo bak a si.\nPower Centralize a duh caah power play a tuahmi a si. Ramchung ramleng investment permit $5 million tiang peknak nawl kan ngei ti lawng an i theih i a ho hmanh nih kan sin ah an rak sawk taktak lai lo ti hi an i theih hnga dik maw? State Cozah kha investment na pek khawh tiah upadi cu a ser nain khat lei kam ah incentive pawl a si mi tax na thumh kho lo tbt le Vawlei na hlan kho lo tbt te hna hi cu federal he aa ral kah taktak mi a si. Ramkulh, ramthen cozah pawl zong nih a bik in State cozah pawl nih zei an i theih lo, tender ah an i za men. A ngai ngai ahcun Ramkulh palimen (State Parliament) ah mei lak in ceih hnu ah Nawlngeihnak pawl kha central cozah ah cabinet ah maw hluttaw ah maw MIL amendment hi hal ding a si. Mah pengtlang i vawlei le achung um thil (resources) hmanh mah te in tawlrelnak nawl ngeih lo hi cu a va poi ko. Chin State cozah cu Chin mipi le Chin ram caah a dir awk a si. Central cozah (baho) nih zeitin dah an kan nek le an kan deh timi kan i theih lo.\nHmailei ah Federal an kan pek hmanh ah nawlngeihnak covo hi kan kut cung ah a um taktak maw ti hi tha tak in zoh lo ahcun khatlei kap in a rak kan temtawn/hren than lai. Nan ruahnak le hmuh ning comment cio ah a tha lai. Credit: Dr. Sui Hingz


Trump fanu Ivanka Trump Twister hmangin Joe Biden a phomh mi cu US mipi an lau bak ko\nTu lio thawngpang a linsa ngai mi pakhat cu, Trump le Joe Biden Debate hi a si, Trump supporter pawl nih Trump nih Joe Biden a tei an ti lio ah Joe Biden Supporter pawl nih Trump cu Biden nih a tei tiah an chim\nMedia tampi hi side a ngei mi lawngte an si caah zeibantuk polls hi zum ding a si tiah thei a har ngai. Trump le Joe Biden debate kongah Trump fanu Ivanka Trump nih a hmuh ning le thil sining fiang tein a vun langter\nPresident Trump fanu Ivanka Trump nih cun Presidential Debate a hmuh ning Twitter ah a tial ning cu, “Politicians Joe Biden pawl ruangah Kapa hi US President caah thim a si tiah a ttial\nCun kapa hi thim than a si a cun America hruaitu caah a si lai. Holh tam ngai tung i, zeihman rian ttuan tak tak tung lo, Kapa nih a chim mi poah cu US caah a tuah lengmang lai i, America caah rian a ttuan chin lengmang lai” tiah a ttial. Credit-Twitter\nObama nih Trump cu ceilak in a phomh..\nBe the first to comment on "Trump fanu Ivanka Trump Twister hmangin Joe Biden a phomh mi cu US mipi an lau bak ko"


Na Kal Than Ti Lai Maw? Simple Room 1500, Special Room 3000 – Chin 11 News\nNa Kal Than Ti Lai Maw? Simple Room 1500, Special Room 3000\nThlenchuah ter nak inn…na kal than ti lai maw? Nikhat ah tlangval no pakhat cu an khua in khuapi chung ah avoikhat nak bik a phak a si. Khuapi chung aphak bal ve lo caah khuachung hmuh duh ah amah lawng in lam a leng. Cu lam a len nak ah cun catar pakhat an benh mi a hmuh i “thlenchuah ternak inn” tiah catar mi cu a rel.\nhi tlangva pate zong hi biaduh ngai le ai sawhkelh ngai ve mi a si caah zeitindah thlenchuah ter cu a si, nilin lak kan um ah cun kan thlen a chuak peng ko tung a si ti i hlathlai ding in cu inn lei hoih cun a kal. Inn hmai a phak in putar pakhat nih luhnak innka a rak cawngh ko kha a hmuh.\nTlangval pa: kapu voikhat thlenhuahter ah zeizat dah si?\nInnka hngak putar: simple room Ks 1500, special room Ks 3000.\nTlangval pate nih cun Ok! simple room ah si ko seh, thil theih nak a si ko a ti i a zalchung in Ks 1500 cu a chuah i innka hngak putar pa cu a pek.\nTlangval pate nih inn chung a luh lai ah “acaan teh zeitluk sau dah a si lai” a hun ti i Putar pa nih cun minutes 15 lawng si lai khah! kan rak auh than lai a hun ti. Putar pa nih cun innka pakhat a hun on le tlangval pa cu room pakhat chung ah a luhter hnuah a lenglei in innka a hrenh khumh than.\nRoom chung cu tlangval pate nih cun a zoh i p 12 tungvang kalh in an rak siam mi a si. Achung ah nungak note pakhat a rak um i angki le hnipuan zong tha tein hruk eih a rak thiam rua lo ti awk in hrapcheu poh hi cu a langdih ko cu e. Nungak nute nih cun a hei met pah khin: hey! ka dawi law na ka tleih khawh ah cun na duh ningpaoh in na ka tuah lai, amah belte ihkhun cung kai loin na ka dawi lai a hun ti vial ah khin tlangval pa te nih cun a hun tlaih manh cang.\nKhuate tlangval kan ti cu a thisa a rak tthawng deuh si lai. Ihkhun cung ah cun an pahnih in lai paih bak in an hun i pai i hodah tanglei ah aum lai tiah an i zuam lenlio ah cun putar pa nih innka cu “hrung” tiah a hun on than le acaan dih cang a hun ti ko ai.Tlangval pate nih a suimilam cu a hun zoh i minutes 15 a si manh ko cang, a mak ko e! ka theih manh tung lo! ka thlenchuak dengmang bak asi. Minutes 3/4 hrawng ka chap ko ca a hun ti.\nChap a ngah lo, na duh ah cun special room ah Ks 3000 in ahun ti than. Special room ah cun minutes 30 chung hnangam taktak in caan ahmang, inn a tin lei a phaisa ngeih mi a dih cikcek caah hmaichia ngai in a um. A thaizing ah putar pa he cun lampi ah an i tongthan.\nPutar pa: special room Ks 3000, simple room 1500, na kal than ti lai maw? 🙂 🙂


Myanmar Ramri Ralzaam Caah American Nih Dollar Nuai 17 A Bawmh Lai – THE CHINLAND POST\nMyanmar Ramri Ralzaam Caah American Nih Dollar Nuai 17 A Bawmh Lai\nCity Hunter| 2018 March 20| Thai-Myanmar ramri ah a ummi Myanmar ralzaam pawl American cozah nih dollar nuai 17 renglo cu ramri bawmhchanhnak petu phu (TBC) sin in bawmhnak a pek lai.\nKNU le Myanmar cozah cu rampi kahngolnak- NCA min an thut dih hnu cun Kayin ramkulh ah i kahnak a um ti lo ruang ah ramri i ralzaam pawl inn tlun khawhnak dirhmun a phan cang. Cu ruang ah ramkip in bawmchantu bu tampi nih ralzaam pawl caah bawmhnak an pekmi an thumh.\nAtu lio dirhmun ah ralzaam tamdeuh cu inn an tlun khawh rih lo ruang ah American cozah nih pehzulh in a bawmh tiah TBC Director Sally Thompson nih BBC ah a chim.\n2017-2018 kum caah Thai ram ah a ummi ralzaam hna caah American cozah bawmhnak hi $ 17.6 nuai cu ralzaam sakhan 9 caah an hman lai tiah TBC Director Sally nihcun a chim.\nTuan deuh zarh ahkhan TBC palai cheukhat American Washington ah an kal i American i ASEAN kongkau a pahnihnak ramleng minister Patrick Murphy he tonbiaruahnak an ngei. American nih chawva a bawmhchanhmi cu Mr. Murphy nih social media Tweeter ah fehternak a tial.\nRemdaihnak tuahser liopi caan a si ko nain Kayin rakulh i ralzaam pawl rak thutdirnak khua pawl ah cozah ralkap nih ralkap an chiah hna caah mi tamdeuh inn an tlun khawh rih lonak dirhmun cu American cozah lutlai hna nih an cohlan tiah Mr. Sally Thompson nihcun a chim.\nAmerican nih bawmhnak a pekmi chawva hi atu cozah thar policy a si lo, a hlan cozah lio i pek ding ah biakam hnatlaknak ngeihcia mi a si. American cozah nih ramri ralzaam sakhaan caah eidin, thutdirnak inn le lo le a dang ralzaam sakhaan tawlrelnak kongkau ca zong ah bawmhnak a pek.\nKNU le Myanmar cozah kahngolnak an tuah hnu Thai-Myanmar ramri ralzaam 150,000 renglo chung in 18,000 renglo hrawng ralzaam sakhaan chung ah an um rih ko tiah TBC cathanh ah an langhter.\nAmerican hi Thai-Myanmar ramri i ralzaam pawl anmah le ram cio khuasak khawhnak ding a cohlang bikmi ram a si. Asinain 2014 kum thawk in ralzaam pawl a phu le bu in khuasak khawhnak ding program an rak phih.\nPrevious Social Media Pawl Ngiathlaitu Bu Kan Dirh I Kyats nuai 6426 Kan Hman Cang; Ramkomh Cozah\nNext Myanmar Ram President U Htin Kyaw A Rian In Aa Phuak


Falam Peng Chung I Inn Khaang Tu Ralhrang Pawl Kalay Lei Akir Lioah Bomb An Puah Hnawh Hna\nMain Editor October 30, 2021 Leave a Comment on Falam Peng Chung I Inn Khaang Tu Ralhrang Pawl Kalay Lei Akir Lioah Bomb An Puah Hnawh Hna\nOctober thlacheu hrawng in Chin ram lei ah arak kai mi ral hrang hna cu, an rak rat nak lam pi kip ah minung lungthin keng lo in Inn le Lo an duah, thilri an fir, Tilva pawl an that hna i, Chin ram khualipi Halkha tiang an kal.\nCun ni zei maw zat an cam hnu ah Kalay lei, (rawn) lei ah kir than an i thawh i, Ni hin October 30, 2021 Chin ram kulh Falam in Kalay Myo lei an panh, Hi ralhrang hna cu Motor 15 an si I zinglei Sml.11 hrawngah khan Lungbang lonh I cu ah cun CNF le CNDF ralkap hna I bawm in Bomb pa 5 an puah hnawh hna tiah CNDF lei in bia chim nak nawl ngei si in thawng theih asi.\nAtu bantuk in Ralhrang hna bomb in an doh hna nak ah hin ralhrang motor pa 8 cu bomb nih a khen I minung 2 an thi I minung 15 nih hliam hma an pu tiah achim chap. Cun nihin zanlei sml. 5:40 hrawngah ralhang motor 3 le ralhrang minung 30 hrawng cun Tedim khuachung ah an tuah theih asi. Credit zalen Thawngpang dang… Thantlang inn kaang mi chungin thilri a kangh chih mi hna, 29.10.2021 ni ah Thantlang Khua inn kang mi Dihlak 164 a si . Mahchung ah, Thilpuan le Inn saknak thilzuar nak Dawr-56, Eidin Dawr-16, Si Dawr -3, Suimilam Dawr-2,Telephone Dawr-3, Computer Catial nak dawr–4, Rawl Dawr-2, Quest House (Riah buk)-2, Sammeh nak Le Tamh nak dawr-7, Hngakchia thil zuar nak dawr-2, Electronic Siam nak dawr-2 an si.\nThantlang khua i “A Thin le Lung “(The Heart of Thantlang) kan ti mi ,mirum mi ngei tamnak bik le Inn le Lo a that bik nak hmun ,Boyoke Lampi cung ummi , kan inn lo hna cu , 29.10.2021 zing 10:40 am in Zan 12:00 pm hrawng ah vutcam ah a cang dih. Pathian nih, A ut mi le a kang cia mi, kan innlo nak in Tha Deuh in sak khawh nak le remh khawh nak caan kan ser piak hram ko seh. Pu Ram Khar\nBreaking News: Hakha Cawbuk Ah Laiser Meithal 17 Le Bomb An Lak →\n← Breaking News: Ralhrang Motor Pa 5 Ankhangh Hliam Tuar An Tam


Ralkap Nih An I Bochan Taktak Mi Chuahni Sunglawi Ah Ah Mipi Nih Tihin An Ti – Buanchukcho\nRalkap Nih An I Bochan Taktak Mi Chuahni Sunglawi Ah Ah Mipi Nih Tihin An Ti\nJuly 3, 2021 admin RAMCHUNG THAWNG 0\nSAC ralhrang bawi Min Aung Hlaing chuah ni Myanmar ramchung hmun kip duhlo langhternak. Mah ti bak hin mipi nih Kawi Aung a pic cu an tuah ning cu a si, an hmuh ve ah hin zeiti khin dek khurkhua a ruah hnga, Nun ve ttung i mah ti lawmmam i Ram mipi nih an tuah to ning khi nun chung Hel tlak he ai dannak a um hme maw? A hmanthlak pawl hi rak zoh ve.\nthawngpang dang : US nih Min Aung Hlaing Nupi le Daw Thet Thet Khaing Dantatmi Cazin ah a Khumh hna\nSAC ralhrang he aa pehtlaimi minung 15 le company pathum cu July 2 ah US nih dantatnak a pek hna i cu chung ah cun Min Aung Hlaing nupi Daw Kyu Kyu Hla le PPP party haotu Daw Thet Thet Khaing zong an i tel. Atutan dantatmi minung 15 lak ah minung 8 hi ralkap chungkhar (an nupi/fale) an si hna i, a dang minung 7 hi SAC he pehtlai in rian a ttuanmi rammi pawl an si hna.\nDaw Thet Thet Khaing cu NLD in a chuah hnu ah People’s Pioneer Party (PPP) a dirh i, 2020 thimnak ah an i cuh nain tthudan an hmu lo. SAC nih NLD kut in uknak a chuh hnu ah Daw Thet Thet Khaing cu Social Affairs Minister rian tlai ding in an sawm i, a cohlan. A cunglei minung 15 pin ah SAC he aa pehtlaimi company pathum (Myanmar Wanbao Mining Copper Ltd., Myanmar Yang Tse Copper Ltd, King Royal Technologies CO. Ltd.) zong dantatnak pek an si. The Chin Journal\nUS nih Min Aung Hlaing Nupi le Daw Thet Thet Khaing Dantatmi Cazin ah a Khumh hna\nMah inn ah COVID-19 in aa thlopbul mi nih ngeih ding le sii-ai din ding


Khah!, SAC Ralkap He Remhdaih Tonbiaruahnak Ah Kan Kai Lai Lo Tiah AA Nih A Thanh Ve Cang Hih -\nMay 17, 2022 hleicung@gmail.com Leave a comment\nSAC ralkap nih remdaih tonbiaruah sawmnak a tuah mi ah UWSA/NDAA/SSPP/RCSS/NMSP /ALP/ PNLO/DKBA/KNU-PC hna an kai lai, tiah theih a si. SAC ralkap nih Rakhine ram ah thazaang a chap tuk lawng siloin, zatlang ukhruainak le biaceihnak kongkau ah biatak tein a tawlrel cuahmah caah remdaih tonbiaruahnak ah kan kai lai lo, tiah ULA/AA in chimphuannak nawlngeitu Khine Tuh Kha nih a chim.\nSAC ralkap nih a phunphun in Rakhine mizapi harnak pek a timh hna. Zeihmanh a tuah sernak a ṭha mi a um lo. Ruah lo piin a kan tuk kho. Cucaah zumh awk hrim a tlak lo, kan tuahsernak hi kan lungput a si zungzal,” tiah Khine Tuh Kha nih a chim. “Biatak tein remdaihnak a duh ko a si ahcun a tuahsernak in a langhter awk a si. Kaphnih i zumhnak a ser a hau. Rakhine mizapi cung ah a tuahsernak vialte hi a ngolh hau. A ngol lo ahcun remdaihnak ti mi cu a hla tuk rih,” tiah a chimchap.\nRakhine mizapi cung ah a tuahsernak vialte hi a ngol ahcun kaphnih kar i zumhnak a um lai. Anmah le an umnak camp ah an um ahcun a poinak a um lo. Cu lawng si loin ramkhel buaibainak vialte hi ramkhel biaruahnak in a phi kawl a duh taktak ko ahcun, Rakhine ramkulh chung ah a cawlcangnak hi a ngol a hau,” tiah a chim rih.\nSAC ralkap nih Rakhine ram chung ah May thla thok in thazaang tamtuk a chap lawng siloin, khuate cheukhat ah an lut i bia an hal hna. ULA ṭuanvo ngeitu hna zong an kawl len hna. Mino pawl zong AA he pehtlaihnak nan ngei, tiah sual an puh hna i an tlaih hna. SAC ralkap le AA cu a luancia 2020 ram pumpi thimnak tuah hlan deuh ah kaphnih remhdaihnak in kahdohnak an rak ngol. Asinain, May thla thok in peng cheukhat ah SAC ralkap le AA karah kahdohnak a chuak, tiah theih a si.crd-the chin post.\nThawng dang relchap; Rakhine ramkulh chung ah kahdohnak a chuak ṭhan khomi a si caah SAC ralkap an umnak pawngkam le an camp he naihnaimnak ah nan um hrimhrim lai lo, tiah mizapi ralrin peknak AA nih cathanh an chuah. Rakhine ram ah SAC ralkap nih an phummi bomb cu, Myinpia peng le Ann peng ah tualchung mi pahnih nih an i lamh sual caah an thi, tiah theih a si.\nKawl ralkap nih Rakhine ram chung ka zakip ah thazaang an chap tuk, United League Of Arakan(ULA) nih biaceihnak, ngunkhuai kholhnak le ukhruainak a tuahmi cu hnahnawh an pek. Cu chung i rian a ṭuanmi hna zong tlaih ding in an tlerh hna, biaceihnak zung zong an kulh, SAC ralkap nih Rakhine-Muslim karlak ah rem lonak thiltuah an i tim,” tiah AA chim phuannak nawlngeitu Khine Tu Khah nih a chim.\nCu pinah SAC ralkap le AA karah i zumh lonak a zual hi a sau tuk cang. May 11 ah Kyauktaw, umhmun khuarmi Kha Ma Ya 375 Battalion camp pawngkam ah, bomb an phummi a puah caah an lau i anmah le anmah i kahnak a chuak, tiah theih a si. A luancia caan ah AA ralbawi zik Htun Myat Naing nih Tainghmu General Htin Lat Oo zong ralrin a rak pek cang.crd-the chin post.


Khuaruahhar Ngaimi A Simi Thawngpang Falam Khuapi Ah A Cangmi Thil Minung Fa Hibantuk Hna Kan Um Cu Mak Ngai – Chin World News Evening\nKhuaruahhar Ngaimi A Simi Thawngpang Falam Khuapi Ah A Cangmi Thil Minung Fa Hibantuk Hna Kan Um Cu Mak Ngai\nJanuary 27, 2020 January 27, 2020 Salai Van Chin News\nZuri pa pakhat nih Tlangzar vokpi tlaihhrem a timh. 2020 January 26 suimilam 8:20 pm ah zuri tlangval pakhat nih Falam peng Tlangzar khua i Pu Mawng Hlah vokpi tlaihhrem a timh tiah kan theih.\nHi kong he pehtlai in vok ngeitu Pu Mawng Hlah nih “Kan nu le ka fapa hniang pawng panh dingin an kal i, thawng an theih. An nufa in an ka auh i ka va zoh cu vokinn chung Vokpi hram ah bawngbi le chungnawh i phoih in a rak um ko cu ka hmuh. Zeiti tuah awk kan hngal lo i Tlangzar palik sin ah ka chiah” tiah a chim.\nHi mipa hi a min ah Pa Neih a si i, motor a zulmi a si. A khua, a kum, a umnak hmun a chim duh lo. Palik nih bia an ceih lai tiah kan theih.Credit-The Hakha Post (globalchinland).T hawngpang dang a tangah kan ttial chih rel khawh a si. Cun kan page like, Share le Follow nan kan tuahpiak nak lai kan in sawm hna.\nPathian Kan Zumhmi San A Tlai Ti Maw: Billy Graham Bialehnak. Biahalnak: Nihin i Pathian kan zumhnak ah zeidah thathnemnak a um ti? Vawlei hi a buai chin lengmang i, kan him chin lengmang ti lo. Pathian kan zumhnak zong nih a kan himter deuh hlei ti lo; zeihmanh nih a kan himter deuh hlei ti lo. Zeidah Pathian kan zumhnak san a tlaihmi a um?\nRev. Billy Graham: Kan vawlei hi a buai tuk cang ruang le kan him chin lengmang ti lo ruang ko cun pei Pathian cu kan herh chin lengmang fom cu! Vawlei hi a tlingmi le buainak le harsatnak ngei loin a ummi si seh law Pathian hmanh hi kan herh hnga lo. Nihin bantuk kan caan chia ahhin Pathian kan herhnak a zual chin lengmang cang.\nHitihin ka chim lai, Pathian kan zumhnak ah daihnak le himnak kan hmuh lo ahcun khawika hlei ah khin dah kan va hmuh ti hnga. Aho dah kan va fuh hlei lai? Khawika hmanh ah kalnak le fuh ding kan ngei lo. Kan nunnak hi vawleicung thilri le minung sinah kan chiah sual ahcun Jesuh nih a chim bantukin mihrut pa bantukin thise cungah inn a sami kan lo lai.\nRuah a sur tik le thlichia an hran tikah a tlu colh lai (Matt 7:27). Cucaah daihnak, ruahchannak le himnak an pek khotu Pathian hi mer tak hrimhrim hlah. Jesuh Khrih ah fek tein na zumhnak chia lengmang law Amah i bochan lengmang ko. Midang nih cun an in deuh men lai. Asinain Jesuh nih cun an deuh bal lai lo.\nJesuh Khrih he nun ti hi na nunnak hmuitinh sangbik ah chia zungzal. Pathian sinah thlacam lengmang, Bible rel lengmang law na Khrihfabu chungtel he hawikawmhnak ngei lengmang. Bible nih ‘vawleicung le a pumsak duhnak vialte cu an lo dih lai, sihmanhsehlaw Pathian duhnak a tuahmi hna cu zungzal in an nung a kan timi hi zeitik hmanh ah philh hlah! (1 John 2:17). Kan page like, share le Follw in nan kan tuah piak nak lai kan in sawm hna.\nUS Laimi Zong Nan I Ralring Taktak A Herh Cang Ṭihnung Chin Lengmang Cang US Minung 5 An Zaw Ve Cang Hih


SEPTEMBER NI 15, KUM 2016. REV LAI RAM HU DIARY – The Chinlung Post\n2016 September 15 Rev. Lai Ram Hu Diary. Tulio cu Vice President an kan pek caah NLD sinah Chin miphun nih lawmhbia chim ding an kan ti rua. Ka el lo. Kan ilawm. Nain, NLD cozah a kai hlan piin Vice President cu Chin miphun nih kan tlaih caan a phan hrim te lai tiah kan rak chim chungmi zong hi theih ve a ttha ko rua. Cu ka chimmi cu Rev. Lai Ram Hu nih a dairy ah a ttial.\nKa hin rel khawh asi. hika hi voikhat in hmehpiak law na relkhawh lai . March 2016: Pyidaungsu Hluttaw i President thimnak ah U Htin Kyaw mee 360, U Myint Swe mee 213 le U Henry Van Thio mee 79 a hmu. Tlangmi mitin zoh cun mee an ithlaumi te hi a ngiami nan um men ko lai. Hi hmanh hi Tlangmi Party an zapi MP 56 ah MP 51 nih Chinmi an kan vote caah khin asi. Kawl NLD nih Chinmi an kan vote lem lo.\nU Htin Kyaw aa din i thimnak a um ṭhan, March 2018 ah. U Win Myint mee 403, U Myint Swe mee 211, U Henry Van Thio mee 18 an hmu. Kawl NLD pakhat zong nih Chinmi hi an kan vote lo. Mee 18 kan hmuhmi te hi Tlangmi party nih an kan pekmi asi. Vote timi cu thinlung heart pek khi asi. Mirang nih “blood is thicker than water” an ti. Biapi hlapi a chuah ahcun Party lungput nih tlangmi chungkhar cu ri a kham lo.\nKawl le Vai sin phak ahcun tlangmi sinak thi cu thi cingcing nih a funtom ṭhan colh tawn. Kawl nih Kawlmi mee an pek ko i Chinram zongah Kawl cu Chin party ah hohmanh an vote lem lai lo. Anmah hruaimi Party chung kan um zongah an kan vote theng lo. VP thimnak hin alang. Phundang cun thinlung khi an kan pe lem lo. Kanmah tlangmi tu nih kan pek duh ngai hna in alang tawn i cu ruangah fawi tein kum saupi an kan uk khawh zong hi asi ko rua.\nTlangmi Party hna an mee te nih Vice President thimnak ah limhang le mithmai khi a kan ser. Tuanbia zong asi. Hi hmanthlak nih Tlangmi Party a ṭhawn le a cah cu tlangmi dihlak caah asi tawn i NLD ca zongah asi chih timi khi a langhter.


Tlawngcung Hriamtlai Hna PDF Pawl Hi Hriamnam Pe Hna Hlah Uh Tiah Ralhrang Nih Ralrinnak An Pek Hna - Chin Eleven News\nTlawngcung Hriamtlai Hna PDF Pawl Hi Hriamnam Pe Hna Hlah Uh Tiah Ralhrang Nih Ralrinnak An Pek Hna\nAugust 29, 2021 Lianchin Thang Myanmar 0\nTulio thawngpang a linsa taktak mi PDF ralkap minung 50 leng cu ralhrang nih an thah hna tiah theih a si. Mah kongah hin Mizzima nih an dothlat lengmang mah thawngpang hi a dik lomi an puah cop meimei a si tiah fian ternak an tuah. PDF ralkap minung 50 an thi lo tiah fianternak an tuah.\nRalhrang bu nih thawngthanhnak an tuah mi cu nihchuah lei khi a si tiah social media ah soi an tong ngaingai, tlangcung hriamtlai dihlak hna i ralring uh, PDF pawl hi hriamnam pe hna hlah uh, cun an sin zongah training kai ter hna hlah uh tiah ralhrang lei nih thawng an thanh.\nPDF hrimhrim he i pehtlai hlah uh, a tu uknak tham cu a fek mi cozah a si lo, 2023 ah pei thimnak kan tuah lai i teitu a si mi nih uknak cu an kalpi ko lai cu tiah an chim chih. PDF hrimhrim hriamnam bawm hna hlah uh tiah ralhrang pawl nih tha tein ralrinnak an pek hna.\nRelchap:Yangon ramthen ah a dir cio mi PDF Member munung 41 cu August thla thawh ka in 25 kar lak ah kan tlaih hna tiah zahan august 28 ah SAC ralkap nih thawngthanhnak an tuah tiah BBC nih an langhter.\nKan tlaih mi hna chungah hin hriamnam he kan tlaih hna meithal hi 22 a si i Pistol 4 le meithal kuan m cun Bomb he zong kan tlaihchih hna tiah an chim. Kan tlaih khih mi hna chungah hin Yangon khuapi chung puahkehnak ah a tel mi pawl le mithah lainawn nak in sualphawt an tiah an chim.\nA tutan an tlaih mi hna hi Hlaing taya, Tantapin, Kuanchiankone, Sanchawng, Hlangg, Tingkachun, Dagon Seikan le South Dagon khua PDF phu 8 nih thawng an thanh ko nain thahnawnnak a chuak hnu ah tlaih mi chungkhar hna hi zeihmanh pehtlaihnak an tuah hna lo.\nSAC ralhrang nih an thawngthanh ningah cun puahkeh nak hi voihra hrawng an tuah cang tiah an chim. Mah bantuk a tuah tu pawl hi KNLA sinah training a dih mi pawl an si i, cu ka hmun ah hriamnam cawtu zeimawzat zong an i tel tiah an chim rih. Mah kong he pehtlaiin PDF leiin zeihmanh thawngthanhnak an tuah rih lo.\nPDF Ralkap Minung 40-50 Kar Ralhrang Nih Kan Tlaih Hna Tiah An Thanh\nThantlang Khuapi Ah Bomb A Puak Than


Salai Ceu Bik Thawng Cu Thantlang Myone CNLD Party Member Sinak Chuah A Si Cang – Lai Lungrawn Post\nJuly 13, 2020 July 13, 2020 admin Chin News\nCNLD Party CEC (BahHu) zung nih 2020 July ni (11) ni ah nawlchuahmi hna cu Thantlang CNLD Party nih kan chohlang lo. 1. Chin Miphun party cu 2010 ah Thangtlang pengin dirhmi a si. Cu hnu ah Myone kip ah dirh cio a si hnu ah cunglei CEC commitee ser a rak si. CNP, CNDP in CNLD ah min thlen a si i, nithin ni tiang CNLD in kan dir. 2. Thantlang myone CNLD Party CPP, CLD an um lo caah Thantlang myone EC cu cunglei CEC upate nih fehternak ant uah.\n3. Thantlang Myone Candidate caah (1) pyituh Hluttaw Salaai Van Bawi Lian (2) Amyotha Hluttaw Dr. Van Hmun Lian, Pyine Hluttaw No, (1) Pu Lal Muang Cung, No (2) Pu Rung Kaw hna cu Thantlang CNLD EC nih kan ferhter hna. 4. Thantalng Myone CNLD No (1) Candidate caah Salai Ceu Bik Thawng nih Sohluah a chiah i, cu Sohluah a chiahmi cu Thantlang CNLD Ec upa voi (2) tiang kan ceih khan hnuah Salai Ceu Bik Thawng cu No (1) Pyine Candidate caah kan chohlang lo. Asinain Thantlang myone Amyotha Cnadidate caah voi (2) tiang idrpiak dingin zaangfah nawlnak akn tuah.\n5.Thantlang Myone CNLD-EC nih SalaI Ceu Bik Thawng kan nawlnak cu cohlan lo caah 2020 June (29) ni ah mi zapi theih in 2020 thimnak kai cuh ti lai lo tiah a facebook le Hakha Post, online bia ruahnak in thawngthanhnak a tuah. 6. Thantlang CNLD-EC nih kan cohlan lonak le kan nawlnak kongah CNLD-CEC (Bahu) sinah reportnak a kan tuah caah cunglei CEC upa nih U Awm Zaw le U Naing Hai Kaw hna cu date 27.6.2020 ni ah an ra i, meeting tthat ein akn tuah hnuah Myone EC nih hnatlakmi cu CEC (Bahu) zung nih kan chohlan ko an ti.\n7. Date 2020 July ni (11) ni ah Thantlang EC le Thantlang myone candidate kon CEC meeting ah Ceu Bik Thawng cu Agenda ah chuahpi caah Bahu CEC nih ceihhmainak an ngei i an biachahnak cu kan van thil chih.\n8. CNLD Bahu CEC nih khua an khuami le a biachahnak cu miphun Party dawtnak, zawnruahnak te loin pumpak tanpinak a simi Ceu Bik Thawng dirpinak le Ceu Bik Thawng nih Pyine Hluttaw no (1) candidate hmuh khawhnak ding caah biachami le nawl chuuahmi a si. Cucaah Thantlang CNLD party nih CEC nawl chuahmi hi kan cohlang lo. Salai Ceu Bik Thawng he pehtlai inamah pumpak zawnruahnak lawngin Thantlang CNLD EC t khuahkhan hrawh le EC upa vialte phuah dih, Cnadidate tuah ciami hrawh dih zong a poi lo a ti caah a tanglei bnatukin Thantlang CNLD party EC nih thawngthanhnak kan tuah.\n(I) Salai Ceu Bik Thawng cu Thantlang Myone CNLD Party member sinak 13,7,2020 ni in kan chuah. (ii) Salai Ceu Bik Thawng cu Thantlang pengah CNLD (miphun) party a hmun chung Canditate caah luhnak nawl kan pe ti lo. (iii) Salai Ceu Thawng cu CNLD Bahu CEC General Secretary a sinak zongin kan phuah piak hna seh. Thantlang Miphun Party\nNihin Victoria COVID-19 Update Le Police Sin In Ralrin Peekmi


Ngakchia Nu Te Ti A Paam Mi Cu Hmuh A Si Cang. – Salai Kawltu\nNgakchia Nu Te Ti A Paam Mi Cu Hmuh A Si Cang.\nMizoram, Dapchhuah ti a paam mi ngakchia nu te Lalnunthari cu tu zinglei suimilam 9:00 hrawng ah khan hmuh a si cang. Bawipa nih mithi chungkhar umpi hram ko hna seh.\nNizan date 7.9.2019 , Suimilam 1:00pm to 2:00pm hrawng ah khan Mizoram, Dapchuah khua ngakchia pa3 Rebecca Lalnunthari Kum 4, Lalruatsangi Kum 4 le Lalenkawli kum3 hna cu an i dai hna i, an hnawmh dih caah Dalpui tiva ah i thianh dingin an kal. Lalnunthari nih hin a phanah cu ti ah a thlak sual. A phanah char a timh caah vanchia ngaingai in ti ah a paam hi asi.\nLalruatsangi hi zualko dingin inn lei ah a va tli colh i, Lalruatsangi nih hin ti a paam nak hmun ah a mah tein a rak hngah peng ve. Lalnunthari pa hi lo ah a kal lio a si caah inn ah a um lo. A nu siseh bazar a kal lio te asi fawn. Mah cacun an inn pawng i ummi Pu.Rema an timi cu ngakchia nute nihcun a va chimh. Mah hnu cun a khua in an chuak i ruak kawl dingin an kal colh.\nDapchuah khua mipi nih an kawl cuahmah ko nain an hmu kho bak lo. Tu zinglei suimilam 9:00am hrawng tu ah khan a ruak hi hmuh asi cang timi thawng an van thanh.\nHi ti zoh i ngakchia te an siko mi, puitling bantuk te in an cawlcang timi van hmuh tik ah mi tampi nih mak an ti ngaingai, khuaruahhar bak khi asi ve. Mithi chungkhar Baiwpa nih umpi hram ko hna seh.\nPrevious Post:US Laipa Lu Mehnak Dawr Hi A Men Lo A Men Lo.\nNext Post:Rak Zoh Ve Hrim Hrim . Lung A Leng Kho Tuk E.


Leitak Le HMT Buainak A Ruang Bik Phuan Cang Ko Ning – Chin 11 News\nLeitak Le HMT Buainak A Ruang Bik Phuan Cang Ko Ning\n1. Leitak ram ukbawi Pu Mang Hnin nawlpeknak in Hmawngtlang khua cu 1942 ah an rak tlak. Hmunhma a tha hlei ah khuami an i zuamnak thawng in HMT khua cu a thangcho ngai, nain Leitak cu an i thencheu i HMT nakin a hme deuhmi khuate ah an i chuah.\n2. HMT cu siizung, police station, meithat zung le tanghra sianginn tiang an ngei cang caah Zophei tlang ah cun ‘myo’ ngah kho ding dirhmun ah a hun phan. Myo ngah khawhnak ding zong an i zuam.\n3. Leitak zong nih 2010 hrawng thawk in ‘khuate vialte kan i fonh a hau, khua nganpi Modern Leitak kan ser lai, myo ngah khawh kan i zuam lai’ timi saduhthahnak an hun ngei ve. Biadang in chim ahcun HMT zuamcawhtu/challenger bantuk ah an hun cang(an zuam cawh ti duhnak a si lo).\n4. Modern Leitak project an thawk hnu in ‘Hmawngtlang cu ram an ngei lo, Leitak ram ah khua a sami an si, Leitak ram nih a cawmmi an si, hnuk dinhmi an si, kan duhmi kan tuah khawh, an duh lo si le an ratnak Phaipha(Senthang) ah kir ko hna seh’ timi lungput le ruahnak cu Leitak mino lakah a hun karh.\n5. 2015 ah Hmawngtlang nih an tih bikmi mangchia a hung phan, HMT khua ataw bak ah Leitak nih khua an rak tlak hnawh hna. HMT in Modern Leitak hi meng khat hmanh ai hlat ti lo. Leitak nih cun Hmawngtlang khuataw tiang lawng hmanh si loin an khua chung tiang khi ‘Leitak ram a si, kan duhmi kan tuah khawh’ timi lungput an ngei cang.\nChinram ah khua tlak cio a si ko nain midang khua a taw bak ah khua tlak hnawh ngaingai cu a um rih men lai lo. Biafang dang hman ahcun lakhruak khua luhhnawh ‘invasion’ he ai lo ngaimi a si.\nKan khua a taw cio bak ah khuadang nih khua rak tla hna sehlaw ‘ram nan ngei lo, kanmah ram a si, nan duh lo si le nan ratnak nan pupa khua ah kir ko u’ kan ti cio ve hna sehlaw zeitin kan ruah ve hnga?\n6. Modern Leitak inn tampi cu Hmawngtlang nih kan ram an timi an khuataw bak ah an sak tikah an lungfak i cozah bawmh an hal hna. Cozah nih an zohfel i atuhi cuka hmunhma ah innthar sak ti lo ding nawl an chuah piak hna.\nNai kha Leitak nih innthar pakhat sak than an timh caah khua hnih kar tlawmpal an buai.\n7. HMT khua a hrialmi lampi cu Leitak nih anmah thazaang in 2017? ah cawh an rak timh, nain HMT nih an rak kham hna caah an rak ngol. Nain, nai kha Lautu cheukhat le Mara cheukhat an sawm hna i cozah phaisa in cawh an tim than. HMT an lung a fak ve caah tlawmpal an buai than rih kha a si.\n8. Leitak mino tampi nih Facebook comment ah an lungput an langhter theu, ‘HMT cu Senthang in a rak pemmi an si caah Zophei myo pek awk a si lo’ tiah zapi hmuh in an chim lengmang. Hihi zoh tikah ‘HMT myo ngah khawh lonak ding ah hnahnawh pek’ hi Modern Leitak project tampi lak ah pakhat a si hnga maw timi ruahnak a um.\nNote: Mah khua hnih kong hi ka si khawh tawk in kum tam nawn ka kherhhlai vemi a si. An lungput theih khawhnak ding caah khua hnih in mino,upa tampi bia ka ruah hna.


CDF Mindat Nih AA Sin Ah Bawmhhalnak A Tuah Taktak Ko Cang — Chin Miphun Tlangau\nCDF Mindat Nih AA Sin Ah Bawmhhalnak A Tuah Taktak Ko Cang\nAugust 22, 2021 Salai Ephraim MYANMAR 0\nKhuaruahhar ngai mi thil pakhat cu CDF Mindat nih AA sin ah bawmh nak a hal ti mi hi a si! zeicatiah AA nih a chim cang mi cu NUG rian t’uan nak cu a pel pawi te hmanh kan zumh mi a um loh.Cucaah NUG nih a rauh hlan ah kan mah AA tu a kan kahdoh te lai ti hi kan zumh caah kan nih AA nih cun a tu hin NUG he i kahdohnak caan a phanh ding mi caah timh cia nak kan nei tiah a rak chim cang.\nAA nih cun bantuk bia a chim ko bu ah a tu tiang Ralhrang bu le AA an i kap ti mi official tein zei hmanh kan theih mi le kan hmuh khawh mi a um rih loh.cu pin ah Paletwa peng khuate cheukhat hna ah cun AA nih khua khat ah minung cu zat cu kan mah AA ralkap nan t’uan lai tiah hramhram in a hrocer hna i training zong a pek hna tiah theih a si fawn.\nCu lio ah CDF-Mindat Thlanglei Strategy Chief nih cun an mah rian t’uan nak konghe pehtlai in thawngthanhnak ah an hman mi an facebook cahmai ah cun mah ti hin a tar langh,”KIA le AA hriamtlai nih Thlanglei CDF-Mindat nan kan zuan hnawh nak hnga kan in nawl hna tiah Mindat Thlanglei Strategy Chief nih bawmhhalnak ca a facebook cahmai ah a langhter” tiah theih a si.\nHi kongah careltu nang teh zeitindah a tutan thil um tu ning kongah na hmuh ning le na ruah ning a si ve? lungthiang tein comment nak ah na hmuh ning le ruah ning langhter khawh a si.ca tialtu kei nih cun CDF-Mindat nih mah thil hi cu a tuah awk a si hngalo! a tuah zongah si sh,a tuah lo zongah siseh ai khat bak lai,AA nih cun an zuan hnawh bal hna lai lo ti hi a si.\nCDF Le Ralhrangbu Kahdohnak Ruangah Thantlang Peng Khuate Cheukhat An Ton Mi Zaangfak Tuk An Si\nRalhrangbu Nih Mipi An Tlaih Mi Hna Cu An Mah Thuamthil Uniform Hrukter In Ralhmai An Suanter Hna


Mandalay Khuapi SAC Ralhrang Cu Tihnung An Si Ko Cang - Chin Eleven News\nMandalay Khuapi SAC Ralhrang Cu Tihnung An Si Ko Cang\nMandalay duhlonak langhter tu.mipi hna cu ralhrang nih mawtaw in an pah hna pakhat a thi, minung 2 an tleih hna,10 September 2021; Mandalay, Chan Aye Thar San peng ah September 11 zing.lei duhlonak a langhter tu mipi hna cu ralhrang phu hna nih mawtaw in an pah hna an then hna tiah kan theih.\nMinung 2 cu an tleih hna i pakhat a thi tiah thawng kan theih. Duhlonak langhgrr nak hmun ah Daikal pakhat cu mawtaw in an dawi i an pah caah minung pakhat a thi. Ralhrang nih hin an tleihna an kah hna ko na te in Mandalay cu nifatin in duhlo nak an langhter peng ko rih.\nMandalay, Chan Aye Thar San peng ah September 11 zing.lei duhlonak a langhter tu mipi hna cu ralhrang phu hna nih mawtaw in an pah hna an then hna tiah kan theih. Minung 2 cu an tleih hna i pakhat a thi tiah thawng kan theih. Duhlonak langhgrr nak hmun ah Daikal pakhat cu mawtaw in an dawi i an pah caah minung pakhat a thi.\nRalhrang nih hin an tleihna an kah hna ko na te in Mandalay cu nifatin in duhlo nak an langhter peng ko rih.\nSAC Ralhrang Nih Baptist Pastor Sui Ling Inn An Luhhnawh I Mi Tlamtling lo Pa An Velh\nRalkap Motor 8 Bomb In An Puahhnawh Hna Ralhrang An Dihlak In An Cawl Kho Lo, Zaan A Si Caah An Thi Dih Maw Ti A Fiang Rih Lo


MAH: Asean palai cu Suu Kyi party member pawl tonnak nawl ka pek ko lai | The Chin Express\nMAH: Asean palai cu Suu Kyi party member pawl tonnak nawl ka pek ko lai\nChinmi ting 1 dengmang ralzaam a kan can tertu le Thantlang telh in Chin state khua tampi ah inn a thong leng a kan duah piaktu sachia Myanmar ralkap bawizik Min Aung Hlaing nih, “Asean palai cu Suu Kyi party NLD member pawl tonnak nawl ka pek ko lai ati,” tiah Cambodia Prime Minister Hun Sen nih a chim.\nAsean chairman thar a simi Cambodia PM Hun Sen cu January thla ah Myanmar khualipi Naypyitaw ah a tlawng i sachia Min Aung Hlaing he tonbiaruahnak an ngei.\nA kir hnu January 26 zongah video call in meeting an tuah ṭhan.\n“Min Aung Hlaing nih cun NLD member tonnak nawl ka pek lai ti lawng a chim i NLD member chungin aho te pawl dah ton khawh an si lai timi tiang cu a chim lo,” tiah video meeting a kai vemi PM Hun Sen tapeh Kao Kim Hourn nih a chim.\n“Min Aung Hlaing le kan Prime Minister video meeting an tuah lio ah, Min Aung Hlaing nih Asean palai cu NLD upa pawl he ka tonter ko lai ati nain aho te pawl dah an si lai timi cu kan hngal rih lo,” ati.\nMah kong thawngfiang deuh hal dingin Reuters media nih sachia ralkap cozah biachimtu Zaw Min Tun an chawnh nain a tlai duh lo.\n‘Asean’ cu Asia Nichuahthlanglei Ram 10;\nMyanmar kawmh a si.\nAcunglei langhtermi Asean chungtel ram pawl nihhin, “Asean chungtel a simi Myanmar ram daihnak ding ahcun ralkap lawng ton loin uknak chuhmi Suu Kyi te lei zong ton ve an hau…,” an ti pengmi asi.\nNi kum ahkhan, kaphnih (ralkap le Suu Kyi te lei) tong dingin Myanmar ah Asean palai kan thlah lai…, an rak ti cang nain sachia Min Aung Hlaing nih Suu Kyi nan tong kho lo a rak ti hna caah mah lio Asean palai simi Brunei Ramdang Vuanci changtu cu Myanmar a tlawng thai lo.\nCambodia PM Hun Sen tapeh Kao Kim Hourn nih, “Asean palai thar simi Cambodia Ramdang Vuanci Prak Sokhonn nihhin avoi 1nk Myanmar a tlawn ahcun Suu Kyi a tong kho rih men lai lo,” tiah a chim.\n“Kan i tinhmi cu kaphnih lutlai pawl he tonbiaruahnak tuah ding hi asi ko, nain voi 1nk ahcun an dihlak kan tong kho men hna lai lo. Voi tam nawn tlawn hnu lawngah ngahte men lai. Si ee…, Pi Suu Kyi kan ton khawh ve ahcun a ṭha tuk hnga ta,” ati.\nSuu Kyi cu sachia Min Aung Hlaing nih meithal hmuah in uknak a chuh hnu ah ramkhel tuah kho ti hlah seh tiin kum 150 leng thongthlak khawh dingin upadi tampi in taza a cuai. Atutiang ah a cuainak upadi 4 hrawng cu bia an chah cang i kum 4 thong an thlak cang.\nNLD party member tampi cu sachia Min Aung Hlaing nih a tlaih thongthlak dih cang hna. Adang paoh cu miphun hriamtlai phu sin le ramdang ah an zaam dih cang. Chin State Cozah Hruaitu Pu Lian Luai telh in Chin state NLD member vialte zong India ram ah an zaam dih cang hna.\nRamdang ah a zaam vemi atu lio NLD party biachimtu Nay Phone Latt nih, “Asean palai he tonbiaruahnak tuah ding kong cu kan party chungah lungtlinnak kan ngeih hmasa a herh,” tiah a chim.\nMin Aung Hlaing cu ni kum ah Asean meeting kaiter lo dingin bia an rak khiah cang. Hmai zarh hi Asean ramdang vuanci pawl meeting an tuah lai, mah zong ahcun Min Aung Hlaing cu Asean chairman thar Cambodia nih a sawm lo.\nCambodia nih kan hnu zarh ahkhan Min Aung Hlaing cu, “Hmai zarh tuah ding Asean ramdang vuanci pawl meeting ah [nangmah cu kai na ngah lo caah] Myanmar aiawhtu dingah ramkheltu a si lomi pakhat in rak kaiter,” ati.\nHmasa thawngpangTang lam in Malaysia ra Kawlrammi 16 an tlaih hoi hna\nHnu thawngpangKan hnu zarh chung lawngah Chin ralzaam 8,000 Mizoram an phan


USA ramchungah thil cangmi cu ttih nun bak si ko; Pathian hremnak a si an ti le, a si kho mi si cang – Thechinlungnews\nUSA ramchungah thil cangmi cu ttih nun bak si ko; Pathian hremnak a si an ti le, a si kho mi si cang\nCoronavirus zawtnak nih vawlei cung ramkip muinak khur ah a kan lut pi lio ah thil mak le khuaruahhar ngai mi tawn thluamah a si caah atu thil a cang mi hi mi tampi nih Pathian hremnak a si tiah an zumning an chim thluamah cang. Pathian rian ttuantu tampi zong nih atu kan tawn cuamah mi kongah minung kan sual tuk cang ah, Pathian loin zei poah hi tuah khawh le um khawh ah kan nih ruat cang caah Pathian nih ka um ve ti ka thei hna seh law tiah a ti caah mah bantuk hi vawlei ah a tlungter tiah a chim mi an tam ngai.\nUSA ram chung state pakhat Oklahoma ah thil mak ngai mi a tlung mi, mi nih mak an ti ngai mi cu ruah tampi a sur i, cun rial nih motaw thlalang a kuai i a hrawh. Mah bantuk ruah tam le rial nganmi cu mak an ti i, motaw thlalang cang tuk mi zong a kuai khawh mi cu mak an ti ngai. Oklamah ah mawtaw tampi a hrawh cang tia thei a si. Mah bantuk rial nganmi hi zeitluk ruah a sur zongah a tla bal lo i a tu rial a tla mi hi cu a ngan tak tak. State dangah zong ruah tampi a sur hlei ah rial tampi a tla i mawtaw tampi a hrawk piak hna tia thei a si- Tulsa World\nBe the first to comment on "USA ramchungah thil cangmi cu ttih nun bak si ko; Pathian hremnak a si an ti le, a si kho mi si cang"


Mai Sui Hlei Tial Ruak Kongah Thantlang Khua Nu/Pa, Rethei Mi Dih Lak Le Mino Dih Lak Nan Cawlcanghnak Cu Uar Nan Um Tuk - The Chin Celebrities\nMai Sui Hlei Tial Ruak Kongah Thantlang Khua Nu/Pa, Rethei Mi Dih Lak Le Mino Dih Lak Nan Cawlcanghnak Cu Uar Nan Um Tuk\nKan nau/far nu Sui Hlei Tial ruak kongah Thantlang khua nu/pa, rethei mi dih lak le mino nan dih lak nan cawlcanghnak cu uar nan um tuk. Lungsau tein rian nan tuan tti nak kan hmuh tikah upat lo awk nan tha lo. Ramleng in a cawlcang mi pawl zong uar nan um tuk.\nMah bantuk social injustice ton lio caan ah hin ramkhel lei party paohpaoh ahlei bik in Chin parties lei hrim nih mark kawlnak ah hman lo bak ding a si. Kan miphun nih tem in mi cu zei party paoh paoh nih tem in mi a si ve. Party kut in a cang mi a si lo.\nCozah rian kalning bureaucracy in a rak chuak mi a si. Adik mi Federal kan hmuh hnu zongah Chinram ah tlangcung mi silo kawl miphun bawi riantuan tu pawl cu an um peng ko lai. Chin mi kan i zuam deuh lo la bang ahcun hi hnu hmailei cu a tam hmanh an tam chin leh lam kho mi a si.\nCucaah, Chin mi nih kan chanbau ngai nak zawn a si mi Cozah rian tuan i timh le sianghleiruun kai (higher education) lei ah hin miphun dang kawl le tlangcung mi nak in a let in thazang chuah le kar kan hlan deuh kan hau chin lengmang ko.\nChin ram cu Myanmar ram Union pi ah a um mi a si bantuk in kan mah Chin miphun chung in bawi a kan tuan piak kho mi pawl zong kawl rawn silo tlangcung mi miphun dang sin ah rian an tuan ko lai. Uktu zong an si ko lai. Cu ve bantuk in, miphun dang hna zong kan Chin ram ah an rak kai i Cozah phung ning tein rian an tuan ve awk a si ko.\nMi zei bawi hmanh (kawl pek, Lai pek) mithmai zoh lo in ningcang lo in rian an tuan mi cung paoh ah fak piin kan duhlonak zong langhter ve ding. Aherh ahcun Naypyidaw tiang zong phak ter ding. Crd: sang Hre.\nHakha, HKBC Biakinn Thingtlang I, Hausang Va An Ti Mi Ah, A Ho Ti Thei Lo Mi, Ruak An Hmu+ Live Video\nNu Sui Hlei Tial Kong Chin Ramkulh Cozah Press Conference


Pumsa Duhnak Maw Dawtnak Hmanthlak Pawl – Salai Kawltu\nPumsa Duhnak Maw Dawtnak Hmanthlak Pawl\nJuly 7, 2019 salaikawltu Relationship\nPumsa duhnak le dawtnak timi hi a rak i dang bak. Aa khat i ruah sual citcet ahcun lohbak a va si hnga. A tanglei ka tialmi hi tha tein rel law, na darling nih pumsa duhnak men men in maw an komh, a siloah dawtnak tak tak in dah an komh ti na fiang lai. Duhsah te le khuaruat bu tein rel teh.\n1 Pumsa Duhnak\nPrevious Post:US Indianapolis ah Rian Tampi a Lawng\nNext Post:Mizo Nu le Pa an Luan Kho Tak Tak (Cp Video)


A TLAI BAL LOMI PATHIAN, JESUH CHUNGAH NUN BUNGH KA DUH – The Chinlung Post\nJuly 28, 2020 admin Sermon 0\nA Tlai Ballo Pathian.Jesuh chung ah nun bungh ka duh; atuhi damh khawh ti lo mi zawtnak ruang ah a thi ding ka si cang. Kha hlan ka nun vialte vawlei nuamhnak partlan in ka hman. Ka zaangtthawnnak, ka fimthiamnak le ka thil ti khawhnak vialte an lo dih cang, atu cu thih lawng a taang. Hi ka si bu ah Jesuh panhning law zeitin, a ka cohlang duh lai maw tiah, Billy Graham a hal. Mipa biahalnak nih Billy Graham hnarruh a ttam.\nPatlingpi a mitthli a hai. A lu ai khun ruangmang i, “Mipa Pathian nih in khunnguh hlah sehlaw, in zawnruat hlah sehlaw, amahlei ah kir duhnak lungthin na ngei lo khom men. Asi…Pathian nih an dawt, an zaangfah ko. Nangmah lungtho tein le duhnak te he a sin ah kir cu a duh tuk mi pei a si cu. Atu zong hi na tlai lo e,” a ti.\nMipa cu lunglawmhnak mitthli he Pathian sin ah sual ngaihchih in thla a cam. Vawlei mit in cun ka zoh hna sehlaw, thaizing kiptuh minung a si mi, a thi chom ding a si mi, thazaang a ngei ti lo mi, thiamnak a ngei ti lo mi kei hi, mi zeihmanh nih an ka cohlang duh ti hnga lo. Ka sualnak phozar ding siseh law, biaceihnak hmun phakpi ding ka si hnga; sinain cu tlukin a sual mi, a thi chom ding a si mi kei, a ka cohlang duhtu Pathian hi a va ttha hringhran dah.\nMaw Pathian! Na cung ah kai lawm i na min kan hlorh ko. Ka zaangtthawn lio ah na rianthiang ttuan hlah hmanhning law, ka nunnak thaw na lak hlan chung cu na sunparnak ka langhter lai,” a ti i sual ngaihchih ttang cumh in Pathian a thangtthat.Luruh hmun, sual thlainak tlang ah sual man hremnak a ingmi pa khan a mitthlam in hei cuanter hmanh.\nJesuh nih, “Vancung pennak a nai cang caah nan sualnak khan i mer u, i ngaichih u” timi tlangtar in thawngttha a vahpi lio ah Jesuh bia ngai lo in nunsual a tuah caah kha hmun tiang a phaknak kha a si hei ti ko ning. A dirhmun a van i hngalh, a sualnak awthawng nih a hnazang ah fakpi in bia a chim. A tuah cia mi vialte sualnak a mitthlam ah an hung cuang.\nNgaithiam khotu ka pawng ah a um ti a hun hngalh tikah, ka nunnak thaw a dih lai suimilam ttem si hmanhsehlaw Jesuh hi ka sual ngaithiamtu ding ah a tlai lai lo dahkaw, atu ka hal zong ah a ka zaangfah khawh ko hmanh maw a ti i, “Kannih cu kan sual man kan in, sinain anih cu sualnak a ngei lo. Bawipa Jesuh siangpahrang in na rat tik ah ka philh sawh te hlawh mu,” a ti tikah, Bawipa Jesuh nih, “Hihi kan chimh, nihin ah paradis ah keimah sin ah na um lai,” a ti.\nThutnak in a khat cang, tiah an ruahmi Lazaruh thiruak thawhnak kong kha van ruat rih hmanh. A thi deng lawng hmanh a si lo, a thi cang. A farle pahnih mitthli rialrawt he chunzan hlan in an i ciah. An ngaihchia hringhran. Zei khom an ruat kho lo. An vansang. An ttate nunnak in thawhter than khawh si cu an duh, nain thil si kho ding ah an ruat lo.\nJesuh an sin a rat zong ah, “Kanmah sin ah rak um law cu, a thi hnga lo,” an ti. A sullam cu, a thi cang mi an tta kha a thawhter tthan khawh lai an zum lo tinak si. Anmah ruahnak ah cun, Jesuh a tlai, sinain Jesuh nih cun ka tlai lo a ti hna. Jesuh bia bantuk tein Jesuh a tlai lo, a caan hmadakte ah a phan ko. Aw thangpi in mithi pa Lazaruh thiruak pi cu a van auh i, mithi nih cun a rak theih, a thiruak thuammpi he a hung chuak hluk ko.\nJesuh hi a tlai bal lo. Kan sual ngaithiam ding zong ah, mi derthawm, thiamnak ngei lo, thil ti khawhnak ngei lo, thih hngak in ngorfem in kan um lio caan zong ah, thinlung dihlak le sining dihlak in kan fuh ahcun a kan cohlan duh ko. Kanmah tu hi kan tlai tawn. Harnak kan ton caan, thihnak thladem chung kan luh caan zong ah Jesuh hi a tlai bal lo. Cucaah kan siningte he fuh ko usih; kan sining chim ko usih. Zeicahtiah, ngaihthiam khawh lo a ngei lo. A ca ah zeihmanh a si kho lo mi a um fawn lo. Atu ka siningte, na siningte khan fuh ko/ fuh ve ko ning, a tlai lo mi Pathian a si. Credit: Carson Twintwin\nA SUNGLAWI TUK HRINGHRAN LAWMHPI CIO HNA USIH


Hotel Ah A Riakmi Nu Pakhat Amah Tein Nunnak Ala - Mizo Journal\nHotel Ah A Riakmi Nu Pakhat Amah Tein Nunnak Ala\nPosted By: Ma Remi September 13, 2020\nHotel ah a rakmi nu pakhat cu amah tein nunnak ala. Meikthila myo, Yadana-myan-aung veng, Chaindeikmin no.2 Hotel, room no.102 ah a riakmi nu pakhat cu amah tein nunnak ala. A nih hi Tharsi no.1 veng in ara mi asi.\nSep 11 hi Hotel ah a rak i dinh hmasa ni asi i Sep 13 tiang inn lengah voikhat hmanh a rak chuak ti lo. Mah tikah Hotel rian ngeitu nih veng upa i auh in a khan chungah an luh hnawh tik ahcun amah tein a rak i awk cang.\nHri awh ning zoh tikah a ke cu duhtawk in a dir kho ding asi tikah mah tein hriawknak in a thi ding cu zumh a har ngai. Hi kongah amah tein a awkmi asi/silo a thar in an hlat than lio asi.\nKawlram president zungin zawtnak checkmi minung 89 chungin zawtnak a ngeimi minung 2 an si tiin president zungin an thanh.\nZawtnak hmuhmi minung 2 chungah pakhat hi thawng latu asi i a dang pakhat hi cu mah hlan ah an thanh cangmi president zung riantuan asi mi pa i a nupi kha asi ko tiin U Zaw Htay nih a chim.\nPresident zung riantuantu i a nupi hi positive asi tiin result a chuah hlan Sep 4 lio ah thawng hal ah a rami thawng latu minung 36 Sep 10 checknak an tuah hna i quarantine ah chiah an si tiin U Zaw Htay nihcun a chim.\nBe the first to comment on "Hotel Ah A Riakmi Nu Pakhat Amah Tein Nunnak Ala"


BREAKING NEWS: THANTLANG AH DALAN RUAHMI AN KAH THAH – The Chinlung Post\nJuly 5, 2021 admin Chin 0\nThantlang ah Dalaan tiah ruah mi pakhat meithal in an kahthah. July 5, zaanlei 3:30 pm tluk, Thantlang TABC lampial ah Dalaan a si, tiah ruah mi pakhat cu aho si hngalh lo mi hna nih meithal in an kahthah, tiah kan theih. Chaklei in an vun dawi mi alo. TABC lampial zawn ah khin motorcycle aa cit lio ah meithal in an kah. Tlawmpal ah sii-inn motor nih a phurh i an kalpi. Atu hi Palek nih an check lio a si,” tiah minung pakhat nih The Hakha Times ah a chim. Credit: The Hakha Times.\nThawngpang dang:Nizan Phillipines ah ralkap phurtu vanlong tlaknak ah minung 17 an nunnak aliam. Hi vanlong ah hin minung 92 an i cit hna i, a tambik cu ralkap pawl deuh lawngte an si hna. Hi vanlong hi Sulu province i, Jolo Island ah chun suimilam 11:30 ah a ttum dingmi asi nain ruahlopi in accident a tong hi a si tiah defence secretary Deflin Lorenzana nih a chim.


DALAN KHUABAWI MEITHAL ZUN 15 BAK IN AN KAH THAH – The Chinlung Post\nZahanzan ah Aanmah khuabawi cu meithal kahnak in a nunnak a liam. Magwe, Myotit peng, Aanmah khua ah ralhrang kawlralkap nih khuabawi rian an khinh mi Aung Soe Min cu zahanzan suimilam paruk le minute sawmli ah meithal zun 15 in an kah thah tiah khuami nih an chim. Cycle in cheukhat an rak ra i, an kah. Khuami mino tampi cu an zam dih hna.\nThawngpang dang: Kawlralkap ralhrang hna nih khuabawi bawmtu ah an thimmi cu meithal i an kahthah. Yangon Hlaingtayar ah ralhrang kawlralkap hna nih khuabawi bawmtu dingah an thimmi Tin Maung Win cu meithal in an kahthah. Yangon Hlaingtayar ahmat 20 sang khuabawi bawmtu dingah ralhrang kawlralkap nih an thimmi Tin Maung Win cu tuzing suimilam pariat ah an kahthah.


Thawngthar: Biden Nih Fiang Tein A Chim Cang – Chin World News Evening\nThawngthar: Biden Nih Fiang Tein A Chim Cang\nNovember 26, 2020 Salai Van World News\nChelsea Bawi: 𝐓𝐡𝐚𝐧𝐤𝐬𝐠𝐢𝐯𝐢𝐧𝐠 𝐁𝐢𝐝𝐞𝐧 𝐁𝐢𝐚𝐜𝐡𝐢𝐦𝐦𝐢: “𝐊𝐡𝐚𝐭 𝐥𝐞 𝐤𝐡𝐚𝐭 𝐬𝐢 𝐥𝐨 𝐢𝐧, 𝐕𝐢𝐫𝐮𝐬 𝐑𝐚𝐚𝐥 𝐭𝐮 𝐊𝐚𝐧 𝐃𝐨𝐡” “Covid-19 in US kan temtuarnak a caan a sautuk cang. Cucaah i thenhmalnak donghter a cu cang,” tiin US President-elect Joe Biden nih forhfialnak bia a chim. “American nih kan dohmi raal hi virus a si, khat le khat kan si lo,” tin Thanskgiving holiday i biachimnak a ngeih lio ah Biden nih a chim. US ah virus a karh lei a panh cuahmah ko rih caah cuhlan i holiday an chuah bangin cun tutan ah cun chuah lo dingin thazang a pek hna. Nov. 3 election phichuak a kupthal lehpiak dingin Trump nih amah a tanhtu pawl cawlcangh a fial hna.\nPuai an tuahnak ah cun kal dingin timhlamh a si ko nain, a sihni Rudy Guiliani zong virus nih a tlunh ve cang caah, an let thanmi a si. Amah Guiliani tu cu a mipum hrimhrim in a vai tel thotho, tiah theih a si. Electoral college votes ah Biden nih fawizang ngaiin buan a co. Rian i chawnnak ding zong cu a tu hi an kalpi cuahmah cang. Key states i Trump nih tazacuainak a tuahmi vialte cu nihin tiangah cun hlawh a tlingmi a um rih lo.\nUS media nih Biden buan a conak kong thawng an thanh zarh 2 lenglo hnu ceu ah Wednesday ah khan China President Xi Jinping nih Mr Biden sinah a cawnglomhnak capar a vun kuat ve. Asinain Russia President Putin, Mexican President Lopez Obrador telhchih in, vawleicung pumpi hruaitu tampi hna nih cun nihin tiang biaka an aang rih hna lo. “US election an tawlrelmi a dongh cikcek hlan lo cu cawnglomhnak ka langhter rih lai lo,” tiah Mexican President Lopez nih Wednesday ah khan a chim.\n𝐇𝐢 𝐯𝐢𝐫𝐮𝐬 𝐡𝐢 𝐤𝐚𝐧 𝐭𝐞𝐢 𝐤𝐡𝐚𝐰𝐡𝐦𝐢 𝐚 𝐬𝐢 𝐤𝐨: “Nan President sinin biatak theih peng dingah ai tlakmi nan si dih hna, tiah ka zumh. Virus a karhsomi hi kan tlaihbawh, hmunhter a hau. Cu bantuk rian kongah cun doctors te le, nurse pawl le suul a pahtu hna cungah leiba tampi kan ngei…Kan citizens hawile cung zongah leiba kan ngei. Covid nih kan ngan a kan fahtertuk cang, a kan sunghtertuk cang, kan lungthin a hrawhtuk cang, minung tamtuk nunnak a kan lakpiak cang. Kan lungthin a kan thenhmal dih, kan thin a kan hunter, khat le khat a kan raalter phah. Virus donhnak kongah kan ram pumpi in kan thin lawng a phang chinchin cang, ti cu theih cio mi a si. Asinain, kan theih dingmi cu hihi a si – virus kan do, khat le khat kan i do lo,” tiin Biden nih a chim.\nTu kum holiday hmang dingin khual a tlawngmi hna an miluzat hi ni kum lio nak in cun a zor ngai ko. Asinain, ngandamnak lei officials pawl nih virus kongah ralrinpeknak nolhcip in an thanh ko nain, American mipi lakin million tamtuk kaa dangah a ummi an chungkhar tong dingin khualtlawn an i thawh thotho ko hna. “Tinhmi caan chungah virus hi kan tei khawh te ko lai. Virus kan tei khawh ko, ti hi ka hngalh. Cucaah kan tei lai. Nunnak hi punghman ningtein a vun si than cang lai, tiah bia kan kamh hna” tiin Biden nih a chim.\n“Khat le khat lungthin i thenhmalnak khuacaan hna cu ceunak le lung i rualnak chungah an tlau dih te ko hna lai, tiah ka zumh,” tiin a chim. US ah virus a karh chinchin ko nain, Thanksgiving holiday zong cu a vun i phua. Tuesday lawng i a thimi hi 2,000 an si than cang i, cucu May thla hnu in a zualhmabikmi dirhmun a si. US i a thimi hi 260,000 an si cang i, vawlei cungah a tambik an si, tiin Johns Hopkins University nih a chim.\n𝐑𝐢𝐚𝐧 𝐢 𝐚𝐩𝐧𝐚𝐤 𝐤𝐨𝐧𝐠𝐚𝐡 𝐳𝐞𝐢 𝐭𝐡𝐢𝐥 𝐝𝐚𝐡 𝐚 𝐜𝐚𝐧𝐠 𝐜𝐮𝐚𝐡𝐦𝐚𝐡𝐦𝐢 𝐚𝐧 𝐬𝐢? Election in zarh 3 dengmang a rauh hnu ah Monday in khan cun phungningte i rian i apnak thok dingin Trump zong a lung a tling ve cang. January 20 i president office a conak dingah timhlamhnak a thok cang bangin, key government officials le fund hrang i an chiahmi dollar million tampi cu Biden nih a tak in a vun hman khawh ve cang lai.\nTuesday ah khan, a cozah sernak ah a herhmi rian 6 caah minung a thim hna. Cu hna lakah cun secretary of state le national security adviser zong an i tel. A economic team telhchih in hmai zarh lei ah khin a dang zung riantuantu pawl tampi rian a khanh rih hna lai, tiah theih a si. Minung ai thimmi a tamdeuh hi cu Senate nih a namhnehpiak ta hna an hau te lai.\nBiden Hi US President A Si Cang Timi Langhter Tu


A Poi Le Poi Taktak Si : Lai Pa Tleirawl Te Cu Mizo Pa Nih A Thah Bak Ko – FIAKFAIROCK\nPawituk e China ram I rian ttuan mi kan unau hna a ni that e,hringtu nu le pa hna zeitlukin dah an lungfah lai. China ram ah hin kan unau hna tampi an um I , nu hna hi cu, mi inn ah nau umh le rawl chuan tibantuk in an ttuan I, mipa belte hi cu Company leiah rian ttuan in an um hna. tutan I kan thil theih mi nih hin cun a kan lauter ngaingai.\nTi cun zan an ih hnuah cun Eng Muana hi ramuk cung room chungah a va lut I, a vat thah ti si.ti cun a ruak cu lengah a chuahpi I ram lakah a hlawmh I a tutiang a ruak zawng hmuh a silo tiin an chim. A thah zan hi April ni 16 zan kha a si I , a thah hrimhrim ko tiah an theih hi cu April ni 20 longah khan an theih mi a si tiah theih a si.\nTi cun a thattupa Eng Muana hi a hawipa pakhat a hruai I , an tli ti si.ti cun a hawipa nih cun Ramuk cung a thah mi cu kawl ram I a chung le sinah cun a chimh hna I ,a hnuah an call tthan tikah cun a tlai duh ti lo I a phone cu swiff of tiah an chim.\nA thattupa Eng Muana khua hi kawl ram Saikhua a si I, a thah mipa hi ( Phul Mawi) khua a si ti si. Ramuk cung pa min hi ,Pu Chan Thawng a si I , a nu min cu Pi Hnaing Sung a si ti si. A Thahnak hmun hi China ram Gongguan ah a si I, a tu tiang a ruak hi hmuh a si rih lo tiin ka theih mi cu a si. A thi mi chungkhar caah le a ruak zawng ttha tein an hmuh khawhnak dingah thla cam in bawm hna u sih.


Baptist Tipil Peknak Le Bawipa Zanriah Hman Ning Hi Genesis In Biathlam Tiang Pakhat Hmanh A Um Lo: Salai Joel – Chin World News Evening\nBaptist Tipil Peknak Le Bawipa Zanriah Hman Ning Hi Genesis In Biathlam Tiang Pakhat Hmanh A Um Lo: Salai Joel\nApril 8, 2019 Salai Van Sermon\nBaptist Tipil Peknak Le Bawipa Zanriah Hmannak\nKum 18 tlin lo ahcun tipil ing lo. Kum 18 tlin.phanh hnu lawngah tipil in na za cang. Tipil in hlan lo Bawipa zanriah ei khawh lo. Ei phung a si lo hei ti.\nCucu Genesis in Biathlam tiangah cafang pakhat le catlang pakhat hmanh aa tel lo i hmuh awk zong a um lo. Nannih nan zumh mi cu phung nan ser le Pathian bantuk in nan zumh le nan biak. Cucaah lih in a hram nan thawk le lih in nan dong ee ka ti nak cu a si.\nBible ah a um ko mi rumro Jesuh min tipil ing kong he chet nan kan el le nan kan soisel. Nannih nan tuah mi a hman lomi le bible chungah a um bak lomi chim tikah thi dengin nan ttang fawn cu. Khuachia fa le hna rul chi thlah nan si ko lo hme maw?\nJesuh nih farasi le Sadusi mi hna rul a simi hna bantuk in nan si cang ko hi ta. Tipil ing nak le le Bawipa zanriah ei nak kong ah kum le can ri khiahpiak mi bible ah a um ttung lo. Khah ttha tein ruat tthan u. Bawipa Jesuh nih sunparnak vialte co zungzal ko seh.\nCattialtu: Salai Joel\nNote: Mah ca hi a sau cang mi a si ko nain nizan Bawipa zanriah kan hmang i hi a bia hi kalung a ka tuai ngai caah a thar in ka rak thlahnak a si. Nangtah zeitin na ruah ve?\nLeitak Tuah Dingmi Zophei Seminar Ah Lai Paih Tuah Chih A Si Lai: Salai Lungthli Tum\nArakan Army (AA) Nih Kawl Ralkap Captain An Thah Tthan


Laiholh:Biden President ding a sinak kong le’Trump a sungnak kong a chuak(+video) – Onlinenungak\nLaiholh:Biden President ding a sinak kong le’Trump a sungnak kong a chuak(+video)\nTutan video ka van chiah mihi minung tampi nih cun nan zoh ri lai lo Falam holh laiholh tein an konglam tawi le Joe Biden President asi nak kong an van phuan mi asi’Laiholh chin holh tein an chim mi asi ko caah an chim mi chung in zeihman ka tial tila lo rak zoh cioding in kan sawmh hna a tang hi video asi.\nUSA rampi President thimnak result cu ramchung media kip nih an tarlangh cio cang. Joe Biden nih a tei tiang lunglawm taktak in langhter cio asi.\nJoe Biden nih President teinak a hmuh caah Vice President ding ah aa thim mi Kamala Harris nih America tuanbia thar a hun tial hi asi. USA tuanbia ah a pakhat nak bik Nu vice President sinak, Minak nu le South Asian American chung in a pakhat nakbik Nu Vice President sinak tuanbia a tial hi asi.\nAmerica tuanbia zoh tikah Nu nih rampi Vice President an ttuan bal lo, cu pin ah Minak nu chung in Vice President a ttuan mi an um bal rih lo bantuk in South Asian American minung chung in Vice President a ttuan mi an um bal rih lo, Kamala Harris hi a pakhat nak bik a si tiah ABC News nih a tarlangh hi asi.\nKamala Harris cu Kahpia, India le America thisen aa chawh mi asi i a mah Vice President dirhmun a phak cu India le America karlak pehtlaihnak zong a that chinchin zumh a si.\nTutan result cu Media kip nih phuan le tarlangh a si cang, a si nain White House lei in official phuannak, statement ti bantuk tucu zeihmanh a um rih lo. Donald Trump nih result a cohlang kho lai maw timi zong a fiang rih lo.


KAN TEI TIANGIN KAN TTUAN KAN DOH LAI – The Chinlung Post\nKan tei tiangin kan ttuan kan doh lai. Tulio Vaurawng page nih live in CNA/F hna bia an ruah tik hna ah hin CNF/A lei nih bia an chim dih poah I an hmurkachuak cu Bawipa nih thluachuah inpe ko hna seh”an ti pengmi hi miakpi meithalnak in ahmulpin deuhmi a si tikha ka lungah a chuak. USA lei caan in 30/8/2021 live biaruahnak an tuahmi chungah CNA in Robert Siang Lian Thang chimmi ahkhan Pathian kan leiah a ttang lai silo in Pathian kan leiah a ttang tiah atimi kha si.\nLai silo in a ttang cang tikha si. Cun R Siang Lian Thang chim rihmi pakhat ahcun raldohnak in raldohnak training ttha tein tuah le ngeih hmasa abiapi deuh’ a timi kha si.Tulio CNF/A cu mupi bang sangpi in a zuang thluahmah cang lai,a ruang cu Pathian ttih le upatmi an simi nih chungchin ah a hlorh hna lai.Bawipa bochan bu in ral a tumi nih teinak an hmuh tawn ti sikha muh.\nHriamtlaih tikah dinfelnak tel lo cun hlawh atling kho lo;pumpak zawn iruahnak tehna le a miakmai kawl chih in dothlennak a hruaitu cu;pakpalawng kan timi nakin a chiahru deuhmi a si. Hruaitu hna pumpak pakhat cio cungah Chinland pi hi aa hngatmi a si caah tulio kan caan te hi manngei taktak in Chinland mipi le hruaitu hna nih hman izuam hna usih.\nCun,Chinland mipi zong nih kan khuaruah ning tampi thlen kan herhtuk ve, “Think and say positively, You will see positive results and productives” asi kho lai lo,mahti a si e cutin a si ko lai cuh/biasiphai in khua na tuaktan le na ruah pengah cun mah a phi cu na hmuh lai;a tthatuk asi khotuk ti in na ruahah cun atthami a phi cu na hmuh ko lai.\nTutan ah Chinmiphun nih Chinram kan lak le tei lo ahcun kan thih lo hlan ralhrang uknak tangah kan um cang lai,cu ralhrnag uknak tangah na tefa le nau hna tthanlianh ter na duh lai lo; cu na duh lo mi kham khawhnak cu, Chinland hi kan lak hau,Chinram chungah ummi miphun dang ralkap/ralhrnag hi kan dawi hna a herh. Cu kan dawi khawhnak dingah nunpek in hriamtlai tu dirpi hna usih,ramleng na um le na tangka in rak dirpi ve. Credit: Chinland 7 post


Ram Dangah A Pasal Rian Tuan In A Um Kar Ah Pa Dang Fa A Pawi\nNovember 7, 2019 admin Home, News 0\nA pasal cu ramdang ah rian a tuan, a nupi nih cun pa dang faa a pawi. A Pasal nih cun chance dang a pek i a facebook account delete ding in a nawl natein a delete duh lo, hi ti a a pasal bia a ngaih duh lo hi a pasal zei ah a rel lo bia si.\nRudyard Borlaza hi hmun dang dang ah riantuan in a ummi a si, thlakhat ah a nupi Melita Grace Borloza hi php30,000 a kuat peng. Hi a kuat mi hi a nupi makeup cawk nak ding le, an fale Tuition kai nak ding ah a si.\nRudyard nih a nupi Melita a rak umpi tawn tu pa cu a theih, hi pa hi Joseph Alibang a si. A dang a theih rih mi cu a fale hi Kum 2018 khan sianginn an kai ti lo Tuition fee hna cu Laptop le Phone cawk nak ah a rak hman.\nRudyard nih Melita cu a dawttuk hringhran, a nupi ton ding in leave a lak i, a nupi he cun i remh than ding in a nawl natein a nupi nih cun a chuah tak, a nupi nih cun a fale cu Rudyard Nu sin ah a chiah. Zaangfak taktak a si.


DR. LIAN HMUNG SAKHONG: CDM LE VAILAM PUT – The Chinlung Post\nFebruary 28, 2021 admin Knowledge 0\nCDM (Civil Disobedience Movement) le Vailam Put: Pakhatnak. CDM rianttuannak le cawlcanghnak cu Bawi Zisu Kri hnu zulh in Vailamtung put ban tuk asi. Pahnihnak. Kan Bawipa Zisu Kri nih Vailamtung aput i, Vawlei misual vialte akan khamh. Vailam lam cu: hriam atlai lo, daihnak in akal. Cun, Galvari tlang ah Vailam put asi. Kan Bawi Zisu cu Vailam cung ah hling luchin an chinh i, a-hnak ah fei in an rak sawh. Misual khamhnak caah, “Tuarfahnak a-ing mi Sal” (Suffering Servant) arak si.\nPathumnak: CDM arak thawk tu Mahatma Gandhi le Martin Luther King, Jr, te hna nih Bawi Zisu hnu zul in Vailam anput, Civil Disobedience Movement (CDM) an rak tuah lio ah, an ni thleih mi biatlangpi cu “Suffering Servant” ti kha asi ve. Cu cah an chim mi cu; CDM lam kan zawh i, Zisu Vailam kan put asi ah cun, hrial khawh lo in: Palek fung tuk kan in lai. Uico an kan seh ter hna lai. Rang nih akan pah lai. Tipet in kah kan tawng lai.\nThawng inn kan lut lai. Meithal in an kan kah lai i thih le loh zong kan tawng kho, an rak ti. Cu caah lung-tthawng tein, lungsau tein, ttih-lo tein, ral-tthatnak he kan Vailam kan ni put cio lai, an rak ti. Cu longlong ah, democracy kan hmuh tthan lai. Pathian pek mi nu-hrin covo kan hmuh tthan lai. Zalawnnak zong kan hmuh khawh lai, anti.\nPalinak. CDM nih pakhatnak ah aa tinh mi cu; Ralkap Uknak hrawh asi. Ralkap Uknak kan hrawh tik ah, Ralkap Uknak adir-hmun le athazaang vialte, a-hri le a-hram vialte chah dih ahau. Cutik, Ralkap Uknak caah an herh bik mi an phaisa inn pi zong kan hrawh piak hna ahau. Bank vialte in CDM an tuah ve, CDM ah an ni tel ve i, an phaisa hrampi acah asi ah cun, Ralkap cu khuazei dah an kal khawh lai. Asinain, Ralkap Uknak thluk kan duh i, an phaisa inn kan hrawh asi ah cun, mipi zong tlawmpal cu kan har ve lai. Cutik ah vuivai lo tein, Kan Vailam asi tiah tuar khawhnak thazaang he, nan in-khawh ding ah thlacam cio uh si.\nPanganak. CDM cu hriamnam hman loin, diahnak lam azul mi asi. Non-violence and peaceful resistance, asi. Cun, CDM athazaang le atthawnnak cu MIPI kan si. Aleng lei in ara lo. Mizeimaw nih Ramdang lei in meithal he kan luh hnawh cang han seh, ti aduh mi an um. Acheu nih Tlangcung hriamthlai bu pawl meithal he rak luh hna seh, ti an duh. Cucu ahman lo mi ruahnak asi. Hriamnam le meithal aa tel sual asi ah cun, CDM thlarua kan thah lai. CDM aa tinh mi kan nganh lai. Cuccu, kan ral asi mi “Ralkap Uktu” pawl an duh mi asi. Ralkap Uktu pawl nih an hmanh mi hmangkhawng le rap chung ah kan ni peih sualnak hnga lo, kan luh sualnak hnga lo iralring cio u si.\nParuknak. CDM rian kan ttuan lio ah can ah hin CRPH hruainak ttha tein kan zulh ahau. CRPH nih an kan chimh mi zulh in, Ralkap nih an chuah mi Order le Upadi vialte zulh lo, hrawh dih le buar dih kan ni zuam lai. Cuti ahman lo mi, adik lo mi Upadi le Orderbual cu CDM arak thawk tu Henry David Thoreau aarak itimh bik mi asi. Cun CRPH nih lam an kan hruaining in Khuate kip, Sang kip, Peng kip le Tlang kip ah kanmah tein kan ni uk ahau cang. Kanmah Chinmi cu, Kan Pupa Uknak phung (Chin Customary Law) le Mirang chan lio kan hman mi Phunghram (Chin Hills Regulation) kha kan nun ter tthan lai.\nPasarihnak. Atu CRPH nih UN representative caah Palai an thlah mi Dr. Sa Sa cu kanmah Chin miphun asi. Chin miphun kan thluachuah asi. Cu caah Dr. Sa Sa hi Chin miphun vialte nih ahnu in dir pi uh si, bawm uh si law, thla zong cawm piak cio uh si tiah kan nawl hna. Upatnak he, Dr. Lian Hmung Sakhong


David Lai nih Paletwa ralzaam a bawmhnak kong he petlaihin mi tampi an thinhun tuk cang\nDavid Lai nih mah bantuk in mah le inn ah um ngam lo in, kawl ralkap le AA pawl ruangah ralzam dirhmun a phan mi kan unau Paletwa ralzam pawl hna ca ah Yangoon ah hlasak piak in kut a dawh piak hna. Mah tangka a chuak mi vialte hi a di lak in ting 50 leng a si. Ma bawmhnak vialte hi amah David Lai nih an umnak ah va kal in a va pek hna\nThilsining zeihpaoh a fiang ko caah cozah lei zong nih theithiam ding a si ko, mah bantuk in David report a tuah tu hi mi tha a si lai lo caah mipi tampi nih theih an duh ngai mi a si, David nih mipi rah u tiah a sawm mi an si lo, David nih a sawmmi an si lo buin David Lai cungah mah bantuk in lungput ngei in report a tuahtu hi thei a si ah cun fakpi in chim hrim ding a si tiah an ti cang.\nAtangah thil sining cu fiangtein rel khawh a si. ….Hlasakthiam David Lai nih Paletwa ah tangka bawmhnak a pek pah in motor cung in hla a sakpiak hna i mitampi nih an buut ca ah tazacuai timh mi kong Chin Ramkulh Cozah nih a ceihmai nain a fiang kho rih lo, tiah April 13 ah kan theih.\nHi kong ah Chin Ramkulh Cozah Chimphuannak Nawlngeitu Sipin le Electric Minister Pu Soe Htet nih, “Sami ah aa dor mi ralzaam bawmhnak a pek hna. A phanh lio a si ca ah ralzaam pawl thinlung a nuam deuh nakhnga tiin a motor cung in hla a sakpiak hna. A aw an theih i an va buut mi tu khi a si. Amah kan chawnh zong ah cuticun a kan leh ko. Reportnak ca a phanh tik ah Chin Ramkulh Cozah nih kan ceih lio i a fiang kho rih lo. Hihi amah nih a pumhkhawmh hna i stag-show a tuahpiak mi hna a si lo.\nRalzaam zawnruahnak he Yangon in a rak ra i bawmhnak a pek hna pin ah an thinlung dam nakding ah tiin hla a sakpiak mi hna tu khi a si,” tiah a chim. Hi kong ah amah hlasakthiam David Lai zong phone kan chawnh nain kan pehtlai kho lo. Paletwa khua pawng hrawng ah nihin tiang Cozah ralkap le AA hriamtlai kahdohnak a um peng i Paletwa ralzaam hi 2018 November thla in April thla canceo tiang ah minung 5000 leng an si cang. Hi hartong hna ca ah Cozah le CSOs hna nih bawmhnak an pek cio hna. Cheukhat hmun ahcun bawmhnak pek ngam a si rih lo, tiah kan theih.\nBe the first to comment on "David Lai nih Paletwa ralzaam a bawmhnak kong he petlaihin mi tampi an thinhun tuk cang"


Dr. Andrew Ngun Cung Lian Nih Ralkap Ka Hmuh Hna Ning Timi Phunli A Rak Ka Chimh! – Chin 11 News\nDr. Andrew Ngun Cung Lian Nih Ralkap Ka Hmuh Hna Ning Timi Phunli A Rak Ka Chimh!\nPosted By: chin11news February 19, 2021\nDr. Andrew Ngun Cung Lian hi, Ralkap nih ruahnak petu ah rian an khinh tiah ka vun theih i ka lau lem lo. Ralkap zia cu an tuahmi paoh a cohlang i a thatnak lei in ruahnak a petu pawl khi an hei thimmi hna cu an si tawn ko caah tutan zong hi a zawnkhan te si ko ka ti.\nDr. Andrew Ngun Cung Lian hi 2014 ah si ko rua Naypyidaw ah Myanmar Youth Forum ah kan rak itong. Ralkap he rian an tuan tti hnu kha a si. Ralkap ka hmuh hna ning timi phunli a rak chim. A chimmi pawl kongah MRTV ah lehnak ka rak tuah ve nain an rak ka thlahpiak lo.\nThe Chinland Post tu ah article in ka rak tial ve. Ralkap ka hmuhning tiin a chimmi chungin pahnih cu: (1) Tatmadaw cu luatnak (Independence) a kan lak pitu kan pa Bogyoke Aung San dirhmi a si. (2) Ramkhel buainak kha hriamnam in siloin ramkhel kalning in remhchun a duhmi an si.\nHiti hin a ti daih ko hen cu. Ka upat ngai bal mi cu a si. A thluak cu tutiang ka upat ko. Nain minung hi thluak nak in thinlung a rak biapi deuh i a poi ngai. (Aa dawhtuknak a hmanthlak khi cu Khiang Awi- Thailand mintha pa a si) Credit: Salai Ngun San Aung


Democrat pawl cu Kahpathir linhsat in An chung sii A vaang huam huam – Thechinlungnews\nDemocrat pawl cu Kahpathir linhsat in An chung sii A vaang huam huam\nThaituan January Ni 6, Washington DC ah thil an tuah ding mi cu Democrat pawl an lungrei athei tuk cang\nJanuary 6 hi Pro Trump pawl caah mah January Ni 6 hi Ni pawimawh tuk mi a si. D.C. Officials nih Pro Trump pawl nih mah bantuk in Rally tuah an i timh mi cu biatak ten heh tiah an soisel cang hna.\nOfficials in the District of Columbia nih a langhter mi ah, January Ni 6 ah hin conservative activists & elected lawmakers zong an itel ve ciao hna lai tiah zumh an si\nRally Website nih a langhter ning ah hin cun, conservatives, -Tea Party Patriot’s Jenny Beth Martin; president of Phyllis Schlafly Eagles, Ed Martin; founder and president of Moms for America, Kimberly Fletcher; & Andrew Pollack hna zong an i tel thup ve cang lai tiah a langhter\nElected officials bia chim ding mi hna cu -Reps. Lance Gooden (R-TX) and Paul Gosar (R-AZ), Reps.-elect Lauren Boebert (R-CO) and Marjorie Greene (R-GA), State Reps. Vernon Jones (D-GA), Mark Finchem (R-AZ), Doug Mastriano (R-PA), &Anthony Kern (R-AZ) Hi vialte hna hi an si te lai\nDistrict of Columbia Attorney General Karl Racine nih protest lian ngan tuk mi a si lai tiah a ttih ning a chim i, biatak te le heh tiah kham, thlauh ding in timhlamhnak an nei tiah report nih a lahngter.\nCBS News chief Washington correspondent Major Garrett he interview a tuahnak ah, “Protest sawh sawh cu a um ve tawn ko natein far-right, white supremacist group the “Proud Boys” an rak chuak cio hna lai i, buainak ngantuk mi hna an chuahpi sual lai ti hi phang a um mi le tih anung ngai mi a si tiah a chim.\nThaituan January Ni 6 ah thil a cang ding mi ka ruat ah hin cun,Anxiety tiang ka ngei dih sual lai tiin a chim. Rally website nih alanghter ning ah cun, Pro Trump hna cu America nation’s Capitol Hill Nithum Ni/Wednesday ah protest an tuah lai ti an chim phuang cang\nNote: Lih le hrokhrawl thawngpang tial kaa tim lo. Thawngpang ka rel mi le mi dang nih an ttial mi credit ka pek mi hna hi source a hmaan mi a si maw ti ka zoh hnuah mah hi cu a hmaan mi a si hrimhrim lai tiah ka ti mi hna hi ka miphun a si mi “Chinmi” caah ka ttial tawn i ka credit tawn mi a si. Natein vawlei cung cu tlamtlinglonak ram a si caah ralring tein ka ttial zong ah Source ka lak mi ah a hmaan lo mi a um kho mi a si.\nSource ka lak mi, a hmaan lo mi a um ti nan theih ah cun zeitik caan poah ka theihter kho ulaw, cun keimah ca zong ah ralrinnak a ka petu a si hlei ah ka source kha tthatein ka zoh nak ding a si lai caah le thawngpang a hmaan mi le dik mi lawng ka thlah peng khawhnak ding caah tiin zaangfah kan nawl hna- Nan dihlak cungah kaa lawm, Kumthar nan lam tluang seh.\nBe the first to comment on "Democrat pawl cu Kahpathir linhsat in An chung sii A vaang huam huam"


Chin Ramkulh Ṭhanchonak Kong Meeting a Tuahmi Mizoram Palik Nih An Tlaih Hna – Chin Community in Norway\nChin Ramkulh Ṭhanchonak Kong Meeting a Tuahmi Mizoram Palik Nih An Tlaih Hna\nJune 7, 2012 Salai Biak Lian Thawng 0 Comments\nAizawl (Mizoram): Chin ramkulh daihnak le ṭhancho nakding kong he pehtlaiin ton biaruahnak, meeting pakhat cu India ram Mizoram khualipi Aizawl khua ah 31.5.2012 nilini i an tuah lioah Mizoram palik nih an tlaih hna tiah thawng kan theih.\n“Peace Process and Mega Development” timi tlangtar in khuakhannak tuah dingah meeting a rak kaimi Chin ramkulh myone ( 9 ) in mibu rianṭuantu hna le biaknak lei hruaitu minung (16) hna cu an tlaih hna le Mizoram ramkulh palik zung ah thong an thlak hna i, Kawl ram ah kuat dingin timhtuahnak an ngeih hna kong thawng theih a si.\nKawl ram cozah le CNF karlak ah zungzal daihnak tuah lio caan i atu bantukin tlaihkhihnak an tuahmi hi cu tuah dingah aa tlak lomi a si tiah Chin Public Affairs Committee in Co-ordinator Pu Thetni nih a chim.\n“Atu hi Mizoram palik zungpi ah kan phan, kuat cu an kuat ko hna lai. An kuat hna a si ahcun hruaitu hna caah harnak tampi a um lai. Atu Kawl ram cozah tuahsernak hi zumh thlu awk ding tiang dirhmun an si rih lo. Hi ti an tlaihmi hna hi India cozah si hna seh, Mizoram cozah si hna seh atu bantukin tlaihkhihnak hi an tuah awkah aa tlak lo tiah ka ruah” tiah amah nih cun a chim.\nTlaihkhiahnak a tongmi hruaitu pawl hna cu ni (15) chung ca ramri tannak nawl catlap (Lehmat) aa kenmi, a ngeimi an um bantukin catlap aa ken lomi, a ngei lomi hna zong an um ve kong theih a si. Minung (50) hrawng nih nithum chung an tuahmi meeting cu atu bantukin a donghnak ni ah tlaihnak an ton hi a si.\nPrevious Previous post: Cianhkhinezi Pati Nih Nazisin Vailamtah Tung An Hrawh\nNext Next post: Kawlram Caan Karlak Thimnak Ruangah Nu le Va Khuah (14) An i ṭhen


Thaizing (December 15, 2020) In Yahoo Groups Pi Cu Phih A Si Cang Lai – The Cherry Par\nThaizing (December 15, 2020) In Yahoo Groups Pi Cu Phih A Si Cang Lai\n𝐓𝐡𝐚𝐢𝐳𝐢𝐧𝐠 (𝐃𝐞𝐜𝐞𝐦𝐛𝐞𝐫 𝟏𝟓, 𝟐𝟎𝟐𝟎) 𝐢𝐧 𝐘𝐚𝐡𝐨𝐨 𝐆𝐫𝐨𝐮𝐩𝐬 𝐩𝐢 𝐜𝐮 𝐩𝐡𝐢𝐡 𝐚 𝐬𝐢 𝐜𝐚𝐧𝐠 𝐥𝐚𝐢\n𝘠𝘢𝘩𝘰𝘰 𝘤𝘶 𝘑𝘢𝘯𝘶𝘢𝘳𝘺 1994 𝘢𝘩 𝘑𝘦𝘳𝘳𝘺 𝘠𝘢𝘯𝘨, 𝘭𝘦 𝘋𝘢𝘷𝘪𝘥 𝘍𝘪𝘭𝘰 𝘩𝘯𝘢 𝘯𝘪𝘩 𝘢𝘯 𝘳𝘢𝘬 𝘵𝘩𝘢𝘸𝘬 𝘪 𝘔𝘢𝘳𝘤𝘩 1, 1995 𝘢𝘩 𝘩𝘮𝘢𝘯𝘤𝘩𝘶𝘢𝘩 𝘢𝘳𝘢𝘬 𝘴𝘪. (𝘌𝘮𝘪𝘢𝘭 𝘺𝘢𝘩𝘰𝘰.𝘤𝘰𝘮 𝘩𝘪 𝘑𝘢𝘯 18, 1995 𝘢𝘩 𝘴𝘦𝘳 𝘢𝘳𝘢𝘬 𝘴𝘪). 𝘈𝘵𝘶 𝘭𝘪𝘰 𝘳𝘪𝘢𝘯𝘵𝘶𝘢𝘯 𝘵𝘶 𝘢𝘩 𝘛𝘦𝘳𝘳𝘺 𝘚𝘦𝘮𝘦𝘭 (𝘊𝘩𝘢𝘪𝘳𝘮𝘢𝘯) 𝘭𝘦 𝘔𝘢𝘳𝘪𝘴𝘴𝘢 𝘔𝘢𝘺𝘦𝘳 (𝘊𝘌𝘖) 𝘥𝘪𝘳𝘩𝘩𝘮𝘶𝘯 𝘪𝘯 𝘳𝘪𝘢𝘯 𝘢𝘯 𝘵𝘶𝘢𝘯 𝘤𝘶𝘢𝘩𝘮𝘢𝘩 𝘭𝘪𝘰 𝘴𝘪. 1998 𝘪𝘯 𝘠𝘢𝘩𝘰𝘰 𝘨𝘳𝘰𝘶𝘱 𝘳𝘪𝘢𝘯𝘵𝘶𝘢𝘯𝘯𝘢𝘬 𝘻𝘰𝘯𝘨 𝘵𝘩𝘢𝘸𝘬 𝘤𝘩𝘪𝘩 𝘢𝘳𝘢𝘬 𝘴𝘪. 𝘠𝘢𝘩𝘰𝘰 𝘯𝘪𝘩 2020 𝘢𝘩 𝘢𝘯 𝘩𝘮𝘶𝘩 𝘮𝘪 𝘥𝘰𝘭𝘭𝘢𝘳𝘴 : 500 𝘔𝘐𝘓𝘓𝘐𝘖𝘕 𝘢𝘴𝘪. 𝘉𝘪𝘢𝘧𝘢𝘯𝘨 𝘴𝘢𝘶𝘯𝘢𝘬 𝘪𝘯 𝘠𝘢𝘩𝘰𝘰 𝘵𝘪𝘮𝘪 𝘬𝘢𝘯 𝘤𝘩𝘪𝘮 𝘰𝘳 𝘵𝘪𝘢𝘭 𝘥𝘶𝘩 𝘵𝘪𝘬𝘢𝘩 𝘵𝘩𝘦𝘪𝘩 𝘢 𝘩𝘦𝘳𝘩 𝘮𝘪 ” 𝘠𝘢𝘩𝘰𝘰 𝘵𝘪𝘮𝘪 𝘴𝘶𝘭𝘭𝘢𝘮 “𝘠𝘦𝘵 𝘈𝘯𝘰𝘵𝘩𝘦𝘳 𝘏𝘪𝘦𝘳𝘢𝘳𝘤𝘩𝘪𝘤𝘢𝘭 𝘖𝘧𝘧𝘪𝘤𝘪𝘰𝘶𝘴 𝘖𝘳𝘢𝘤𝘭𝘦” 𝘰𝘳 “𝘠𝘦𝘵 𝘈𝘯𝘰𝘵𝘩𝘦𝘳 𝘏𝘪𝘦𝘳𝘢𝘳𝘤𝘩𝘪𝘤𝘢𝘭𝘭𝘺 𝘖𝘳𝘨𝘢𝘯𝘪𝘻𝘦𝘥 𝘖𝘳𝘢𝘤𝘭𝘦 𝘵𝘪 𝘢 𝘴𝘪.\n𝘈𝘴𝘪𝘢 𝘳𝘢𝘮 𝘤𝘩𝘶𝘯𝘨𝘢𝘩 𝘐𝘯𝘵𝘦𝘳𝘯𝘦𝘵 𝘢 𝘩𝘮𝘢𝘯𝘬𝘩𝘢𝘸𝘯𝘯𝘢𝘬 𝘩𝘪 𝟏𝟗𝟕𝟎-𝟖𝟎𝘴, 𝟏𝟗𝟗𝟎 𝘩𝘯𝘶 𝐡𝐫𝐚𝐰𝐧𝐠 𝘭𝘢𝘸𝘯𝘨𝘢𝘩 𝘵𝘩𝘢𝘸𝘬 𝘢𝘳𝘢𝘬 𝘴𝘪. 𝘈𝘵𝘢𝘬 𝘪𝘯 𝘐𝘯𝘵𝘦𝘳𝘯𝘦𝘵 𝘬𝘢𝘯 𝘵𝘰𝘯𝘨𝘩𝘵𝘩𝘢𝘮𝘩 𝘬𝘩𝘢𝘸𝘩𝘯𝘢𝘬 𝘩𝘪 𝘒𝘶𝘮 𝟑𝟎-𝟓𝟎 𝘬𝘢𝘳 𝘭𝘢𝘸𝘯𝘨 𝘴𝘪 𝐝𝐚𝐰𝐡 𝐚 𝐬𝐢 𝘳𝘪𝘩 𝘵𝘪 𝘶𝘴𝘪𝘩 𝘭𝘢𝘸 𝘬𝘢𝘯 𝘱𝘢𝘭𝘩 𝘭𝘢𝘪 𝘭𝘰 𝘥𝘢𝘩. 𝘓𝘢𝘪𝘮𝘪 𝘻𝘰𝘯𝘨 𝘤𝘩𝘢𝘯 𝘵𝘪𝘭𝘶𝘢𝘯 𝘳𝘶𝘱𝘪𝘯 𝘛𝘩𝘢𝘸𝘯𝘨𝘱𝘢𝘯𝘨𝘭𝘦𝘪 𝘍𝘪𝘮𝘵𝘩𝘪𝘢𝘮𝘵𝘩𝘢𝘯𝘤𝘩𝘰𝘯𝘢𝘬 ( 𝘐𝘛) 𝘯𝘪𝘩 𝘢 𝘬𝘢𝘯 𝘥𝘦𝘯 𝘢 𝘧𝘢𝘬 𝘯𝘨𝘢𝘪 𝘷𝘦. 𝘒𝘢𝘯 𝘵𝘢𝘸𝘬𝘭𝘰 𝘪𝘯 𝘵𝘩𝘢𝘯𝘤𝘩𝘰 𝘥𝘪𝘳𝘩𝘮𝘶𝘯 𝘬𝘢𝘯 𝘱𝘩𝘢𝘯 𝘯𝘢𝘪𝘯 𝘵𝘩𝘢𝘯𝘤𝘩𝘰𝘻𝘪𝘢 𝘬𝘢𝘯 𝘵𝘩𝘪𝘢𝘮 𝘬𝘩𝘢𝘸𝘩𝘳𝘪𝘩𝘭𝘰𝘮𝘪 𝘯𝘪𝘩𝘩𝘪𝘯 𝘮𝘶𝘢𝘭𝘱𝘩𝘰𝘩𝘯𝘢𝘬 𝘭𝘦 𝘭𝘰𝘩𝘵𝘭𝘢𝘶𝘯𝘢𝘬 𝘭𝘦𝘪 𝘢 𝘬𝘢𝘯 𝘩𝘳𝘶𝘢𝘪 𝘱𝘢𝘩 𝘵𝘩𝘦𝘰 𝘳𝘪𝘩 𝘬𝘰.𝘈𝘴𝘪𝘢 𝘳𝘢𝘮 𝘤𝘩𝘶𝘯𝘨𝘢𝘩 𝘐𝘯𝘵𝘦𝘳𝘯𝘦𝘵 𝘢 𝘩𝘮𝘢𝘯𝘬𝘩𝘢𝘸𝘯𝘯𝘢𝘬 𝘩𝘪 𝟏𝟗𝟕𝟎-𝟖𝟎𝘴, 𝟏𝟗𝟗𝟎 𝘩𝘯𝘶 𝐡𝐫𝐚𝐰𝐧𝐠 𝘭𝘢𝘸𝘯𝘨𝘢𝘩 𝘵𝘩𝘢𝘸𝘬 𝘢𝘳𝘢𝘬 𝘴𝘪. 𝘈𝘵𝘢𝘬 𝘪𝘯 𝘐𝘯𝘵𝘦𝘳𝘯𝘦𝘵 𝘬𝘢𝘯 𝘵𝘰𝘯𝘨𝘩𝘵𝘩𝘢𝘮𝘩 𝘬𝘩𝘢𝘸𝘩𝘯𝘢𝘬 𝘩𝘪 𝘒𝘶𝘮 𝟑𝟎-𝟓𝟎 𝘬𝘢𝘳 𝘭𝘢𝘸𝘯𝘨 𝘴𝘪 𝐝𝐚𝐰𝐡 𝐚 𝐬𝐢 𝘵𝘪 𝘶𝘴𝘪𝘩 𝘭𝘢𝘸 𝘬𝘢𝘯 𝘱𝘢𝘭𝘩 𝘭𝘢𝘪 𝘭𝘰 𝘥𝘢𝘩. 𝘓𝘢𝘪𝘮𝘪 𝘻𝘰𝘯𝘨 nih 𝘤𝘩𝘢𝘯 𝘵𝘪𝘭𝘶𝘢𝘯 𝘳𝘶𝘱𝘪𝘯 t𝘩𝘢𝘸𝘯𝘨𝘱𝘢𝘯𝘨𝘭𝘦𝘪 𝘍𝘪𝘮𝘵𝘩𝘪𝘢𝘮𝘵𝘩𝘢𝘯𝘤𝘩𝘰𝘯𝘢𝘬 ( 𝘐𝘛) 𝘯𝘪𝘩 𝘢 𝘬𝘢𝘯 𝘥𝘦𝘯 𝘢 𝘧𝘢𝘬 𝘯𝘨𝘢𝘪 𝘷𝘦. 𝘒𝘢𝘯 phu 𝘵𝘢𝘸𝘬𝘭𝘰 𝘪𝘯 𝘵𝘩𝘢𝘯𝘤𝘩𝘰 𝘥𝘪𝘳𝘩𝘮𝘶𝘯 𝘬𝘢𝘯 𝘱𝘩𝘢𝘯 𝘯𝘢𝘪𝘯 𝘵𝘩𝘢𝘯𝘤𝘩𝘰𝘻𝘪𝘢 𝘬𝘢𝘯 𝘵𝘩𝘪𝘢𝘮 𝘬𝘩𝘢𝘸𝘩𝘳𝘪𝘩𝘭𝘰𝘮𝘪 nih 𝘯𝘪𝘩𝘩𝘪𝘯 𝘮𝘶𝘢𝘭𝘱𝘩𝘰𝘩𝘯𝘢𝘬 a kan phan pi 𝘱𝘢𝘩 𝘵𝘩𝘦𝘰 rih.\n𝘠𝘢𝘩𝘰𝘰 𝘯𝘪𝘩 1998 𝘢𝘩 𝘠𝘢𝘩𝘰𝘰 𝘣𝘪𝘢𝘳𝘶𝘢𝘩𝘯𝘢𝘬 𝘊𝘭𝘶𝘣 𝘵𝘦 𝘢 𝘵𝘶𝘢𝘩 𝘭𝘦 𝘤𝘢𝘯𝘨𝘬𝘢 𝘪𝘯 𝘭𝘢𝘪𝘮𝘪 𝘬𝘢𝘯 𝘱𝘢 𝘭𝘦 𝘮𝘪𝘧𝘪𝘮 𝘱𝘢𝘸𝘭 𝘯𝘪𝘩 𝘓𝘢𝘪 𝘍𝘰𝘳𝘶𝘮 𝘩𝘪 1999 𝘩𝘳𝘢𝘸𝘯𝘨𝘢𝘩 𝘢𝘯 𝘳𝘢𝘬 𝘥𝘪𝘳𝘩 𝘵𝘩𝘢𝘸𝘬. 𝘈𝘵𝘶 𝘭𝘪𝘰 𝘭𝘢𝘪𝘮𝘪 𝘬𝘢𝘯 𝘱𝘢 𝘰𝘳 𝘶 𝘭𝘦 𝘥𝘦𝘶𝘩 𝘯𝘪𝘩 𝘢𝘯 𝘩𝘮𝘢𝘯 𝘮𝘪 𝘠𝘢𝘩𝘰𝘰 𝘎𝘳𝘰𝘶𝘱𝘴 𝘮𝘪𝘯 𝘱𝘢𝘸𝘭 𝘩𝘯𝘢 𝘭𝘢𝘬𝘢𝘩 𝘢 𝘯𝘨𝘢𝘯 𝘥𝘦𝘶𝘩 𝘱𝘢𝘸𝘭 𝘩𝘯𝘢 𝘤𝘶” 𝘓𝘢𝘪 𝘍𝘰𝘳𝘶𝘮, 𝘔𝘦𝘵𝘬𝘩𝘶𝘢𝘣𝘰, 𝘭𝘦 𝘙𝘶𝘯𝘨𝘤𝘪𝘯 𝘗𝘩𝘶 𝘱𝘢𝘸𝘭 𝘥𝘦𝘶𝘩 𝘭𝘢𝘸𝘯𝘨 𝘩𝘪 𝘓𝘢𝘪𝘮𝘪 𝘯𝘪𝘩 𝘮𝘢𝘪𝘷𝘢𝘯 (𝘧𝘰𝘳𝘶𝘮) 𝘬𝘢𝘯 𝘪 𝘯𝘨𝘦𝘪𝘩𝘮𝘪 𝘢𝘩𝘤𝘶𝘯 𝘻𝘢𝘱𝘪 𝘻𝘢𝘳𝘢𝘯 𝘯𝘪𝘩 𝘵𝘩𝘦𝘪𝘩𝘮𝘪 𝘢𝘯 𝘴𝘪. 𝘏𝘪 𝘱𝘪𝘯𝘨𝘢𝘩 𝘒𝘩𝘶𝘢𝘵𝘭𝘢𝘯𝘨 𝘭𝘦 𝘱𝘦𝘯𝘨𝘵𝘭𝘢𝘯𝘨 𝘩𝘶𝘢𝘱 𝘪𝘯 𝘵𝘶𝘢𝘩𝘮𝘪 𝘣𝘪𝘢𝘳𝘶𝘢𝘩𝘯𝘢𝘬 𝘨𝘳𝘰𝘶𝘱𝘴 𝘵𝘦𝘵𝘦 𝘻𝘰𝘯𝘨 𝘢𝘯 𝘵𝘢𝘮𝘵𝘶𝘬 𝘳𝘪𝘩.\n𝘊𝘢𝘳𝘦𝘭 𝘥𝘦𝘶𝘩 𝘵𝘢𝘮𝘱𝘪 𝘯𝘪𝘩 𝘤𝘶𝘯 𝘯𝘢𝘯 𝘳𝘢𝘬 𝘵𝘩𝘦𝘪𝘩 𝘤𝘪𝘢 𝘮𝘪 𝘢 𝘴𝘪 𝘬𝘰 𝘭𝘢𝘪. 𝘛𝘶 𝘵𝘩𝘭𝘢 (𝘋𝘦𝘤𝘦𝘮𝘣𝘦𝘳 15, 2020) 𝘪𝘯 𝘠𝘢𝘩𝘰𝘰 𝘎𝘳𝘰𝘶𝘱𝘴 𝘱𝘪 𝘤𝘶 𝘱𝘩𝘪𝘩 𝘢 𝘴𝘪 𝘤𝘢𝘯𝘨 𝘭𝘢𝘪 𝘤𝘢𝘢𝘩 𝘩𝘮𝘢𝘯 𝘬𝘩𝘢𝘸𝘩 𝘢 𝘴𝘪 𝘵𝘪 𝘭𝘢𝘪 𝘭𝘰 𝘵𝘪𝘯𝘢𝘬 𝘢 𝘴𝘪. 𝘛𝘩𝘢𝘪𝘻𝘪𝘯𝘨 𝘪𝘯 𝘤𝘶𝘯 𝘓𝘢𝘪𝘮𝘪 𝘬𝘢𝘯 𝘪 𝘯𝘨𝘦𝘪𝘩 𝘮𝘪 𝘮𝘢𝘪𝘷𝘢𝘯 𝘦-𝘨𝘳𝘰𝘶𝘱𝘴 𝘱𝘢𝘸𝘭 𝘤𝘶 𝘬𝘢𝘯 𝘩𝘮𝘢𝘯 𝘬𝘩𝘰 𝘵𝘪 𝘩𝘯𝘢 𝘭𝘢𝘪 𝘭𝘰. 𝘓𝘢𝘪𝘮𝘪 𝘬𝘢𝘯 𝘱𝘢 𝘰𝘳 𝘶 𝘭𝘦 𝘱𝘢𝘸𝘭 𝘯𝘪𝘩 𝘠𝘢𝘩𝘰𝘰 𝘦-𝘨𝘳𝘰𝘶𝘱𝘴 𝘢𝘩 𝘤𝘢𝘣𝘪𝘢 𝘵𝘩𝘢𝘵𝘩𝘢 𝘢𝘯 𝘳𝘢𝘬 𝘬𝘢𝘯 𝘵𝘪𝘢𝘭 𝘱𝘪𝘢𝘬 𝘵𝘢𝘸𝘯 𝘮𝘪 𝘱𝘢𝘸𝘭 𝘤𝘶 𝘵𝘩𝘢𝘪𝘻𝘪𝘯𝘨 𝘪𝘯 𝘢 𝘭𝘰𝘵𝘭𝘢𝘶 𝘥𝘪𝘩 𝘤𝘢𝘯𝘨 𝘭𝘢𝘪 𝘵𝘪𝘯𝘢𝘬 𝘢 𝘴𝘪. Credit: Bawi Hlei Hu\n← Trump A Caan A Tangmi Chungah Federal Nih Thihdan Peknak A Pehtlai Thluahmah In An Tuah\nJoe Biden Chungkhar Unau A Far Le A Fa Tiang Hrokhrawl Hmanhmi Chungkhar An Si →